text:
1:1 UPawulos, umpostile kaYesu Kristu ngokuthanda kukaThixo, noTimoti umzalwana, ubhalela ibandla likaThixo eliseKorinte, kunye nabo bonke abangcwele abakwelaseAkaya liphela:
1:2 uthi, makube lubabalo kuni, noxolo oluvela kuThixo, uBawo wethu, neNkosi yethu uYesu Kristu.
1:3 Makabongwe uThixo, uYise weNkosi yethu uYesu Kristu, uSozimfefe, uThixo onako konke ukuthuthuzela,
1:4 osithuthuzelayo kuyo yonke imbandezelo yethu, ukuze sibe nako ukubathuthuzela abakwinto yonke eyimbandezelo, ngayo intuthuzelo esithuthuzelwa ngayo nathi nguye uThixo.
1:5 Ngokuba, njengokuba iintlungu zikaKristu ziphuphumela kuthi, ngokunjalo ithi nentuthuzelo yethu iphuphume ngoKristu.
1:6 Nokuba na ke siyabandezelwa, oko kwenzelwa ukuthuthuzela nokusindisa nina, ukusindisa ke okusebenzayo ngokunyamezela kwenu kwa-ezo ntlungu sizivayo nathi; nokuba na ke siyathuthuzelwa, oko kwenzelwa ukuthuthuzela nokusindisa nina.
1:7 Kanjalo ithemba lethu ngani liqinisekile; sisazi ukuba, njengokuba ningamadlelane nathi ngazo iintlungu, ngokunjalo niyakuba ngawo nangentuthuzelo.
1:8 Kuba asithandi ukuba ningayazi, bazalwana, imbandezelo yethu eyasihlelayo kwelaseAsiya: ukuba saxineka ngokuncamisileyo, ngaphezu kwamandla ethu, ngokokude sibuncame kanye nobomi.
1:9 Sasuka ngokwethu saba nesigwebo sokufa ngaphakathi kwethu, ukuze singabi ngabasazithembayo, sithembele kuThixo lo ubavusayo abafileyo;
1:10 owasihlangulayo ekufeni okungako, osihlangulayo nangoku; esithembele kuye ukuba usaya kusihlangula:
1:11 nakubon ukuba niyancedisa nani ngokusikhungela, ukuze isipho esingokubabalwa, esenzelwe sona thina ngabantu abaninzi, sibulelwe ngabaninzi ngenxa yethu.
1:12 Kuba oko kuqhayisa kwethu kukungqina kwesazela sethu, ukuba sithe ehlabathini apha, ngokukodwa ke kuni, sahlala singabangenakumbi, sinokungcwengeka okuvela kuThixo, singenabulumko bubobenyama, sinobabalo lukaThixo.
1:13 Kuba asinibhaleli zimbi izinto, ikwazezo nizilesayo, nizaziyo kakuhle. Ndiyathemba ke ukuba niya kuzazi kakuhle, kude kuse nasekupheleni,
1:14 njengokuba nasaziyo kakuhle ngokuyinxenye, ukuba siliqhayiya lenu, kwanjengokuba nani nilelethu ngemini yeNkosi uYesu.
1:15 Ndinaloo nkoloseko ke, ndanqwenela ukunga ndingeza kuni kuqala, ukuze nibabalwe okwesibini;
1:16 ndize ndicande kuni ukuya kwelaseMakedoni; ndibuye, ndivela kwelaseMakedoni, ndize kuni, ndiphelekelelwe nini ukuya kwelakwaYuda.
1:17 Xa ngoko ndandifuna oko, ndandifeketha na kanti? Okanye izinto endizicebayo, ndiziceba ngokwenyama yini na ukuze nje kubekho kum uewe, ewe; nohayi, hayi?
1:18 Ethembekile nje ke uThixo, ilizwi lethu kuni alibanga nguewe nohayi.
1:19 Kuba yena okaThixo uNyana, uYesu Kristu, owavakaliswayo phakathi kwenu sithi (ndim ke noSilvano noTimoti), akabanga nguewe nohayi; kuye nguewe kwakanye;
1:20 kuba ngangoko angako amadinga kaThixo, uewe ukuye, noamen ukuye, ukuze kuzukiswe uThixo ngathi.
1:21 Osiqiniselayo ke ndawonye nani kuKristu, osithambisayo ke, nguThixo;
1:22 ositywine wasiqinisa, wasinika isinyaniso soMoya, saba sezintliziyweni zethu.
1:23 Mna ke ndibiza uThixo, ukuba abe lingqina emphefumlweni wam, ukuba kungokunivela, endithe ndaba andikezi eKorinte.
1:24 Anditsho ngakulugagamela ukholo lwenu; nditsho ngokuba singabasebenza nani uvuyo lwenu; kuba nimi ngokholo.
2:1 Mna ke okwam, ndagqiba kweli lokuba ndingabuyi ndize kuni ndibuhlungu.
2:2 Kuba mna ukuba ndinenza buhlungu, kusekho bani na ke ondenza ndibe nemihlali, ongenguye lowo wenziwe wabuhlungu kwandim?
2:3 Ndanibhalela ke kwakona oku, ukuze ndakufika ndingabi buhlungu ngabo bendimelwe kukuvuya ngabo; ndikholosile ngani nonke, ukuba uvuyo lwam ikwalolwenu nonke.
2:4 Kuba ndanibhalela ekubandezelekeni nasekuxinezelekeni okukhulu kwentliziyo yam, ndineenyembezi ezininzi; ndingenzeli ukuze nenziwe buhlungu, ndisenzela ukuze nilwazi uthando endinithanda ngalo ngokugqithiseleyo.
2:5 Ke ukuba ubani wenze kwabuhlungu, akenze kwabuhlungu mna, wenze ngenxenye nina nonke; nditsho ukuze ndingamcinezeli.
2:6 Kumanele lowo unjalo oko kumkhalimela kwabona baninzi kuni;
2:7 ngokokude nithi kanye senimxolela, nimthuthuzele, hleze lowo unjalo aselesuka edliwa kukuba buhlungu ngokugqithiseleyo.
2:8 Kungoko ndiniyalayo, ndithi, luzinziseni uthando kuye;
2:9 kuba ndabhalela kona oku, ukuze ndikwazi ukucikideka kwenu, ukuba ningabevayo na ezintweni zonke.
2:10 Enimxolelayo ke into, ndiyamxolela nam; kuba nam, ukuba ndixolele into endiyixoleleyo, ndenze ngenxa yenu, phambi kukaKristu;
2:11 ukuze singabonelelwa nguye uSathana; kuba amaqhinga akhe siyawazi.
2:12 Ke kaloku, ndathi ndakufika eTrowa ngenxa yeendaba ezilungileyo zikaKristu, ndakuba ndiwuvulelwe nomnyango eNkosini,
2:13 andibanga nakonwaba emoyeni wam, ngokungamfumani uTito, umzalwana wam; ndesuka ndababulisa, ndanduluka ndava kwelaseMakedoni.
2:14 Makubulelwe ke kuThixo, ohlala eduma ngathi sikuKristu, elibonakalalisa ngathi ivumba lokwaziwa kwakhe ezindaweni zonke.
2:15 Ngokuba kuye uThixo silivumba elimnandi likaKristu, phakathi kwabasindiswayo naphakathi kwabatshabalalayo.
2:16 Kwabanye silivumba lokufa elisa ekufeni; kwabanye silivumba lobomi elisa ebomini. Ngubani na ke ozilingeneyo ezo zinto?
2:17 Kuba asithi, njengabaninzi abo, silingxengelele ilizwi likaThixo; sisuka ngokwabokungcwengeka, sisuka ngokwabakwaThixo, sithethe phambi kwamehlo kaThixo, sikuKristu.
3:1 Xa sitshoyo, singaba siyawaqala siziyaleze na? Okanye sifuna, njengabathile, kusini na, iincwadi zokuyalezwa kuni, nokuba zezokuyalezwa nini?
3:2 Incwadi yethu thina, ebhalwe ezintliziyweni zethu, nini; iyaziwa, ileswa ngabantu bonke;
3:3 nibonakalalisiwe nje ukuba niyincwadi kaKristu, eyalungiselelwa sithi, engabhalwanga ngainki, ebhalwe ngoMoya kaThixo ophilileyo; kungekhona emacwecweni amatye, kusemacwecweni angawenyama entliziyo.
3:4 Sinenkoloseko enjalo ke kuThixo ngaye uKristu.
3:5 Ukutsho andithi, sikulingene ngokwethu ukucamanga nto engathi iphuma kuthi ngokwethu; ukukulingana kwethu oko kuphuma kuThixo,
3:6 osenze nokusenza sakulingana ukuba ngabalungiseleli bomnqophiso omtsha; singabi ngabobhalo nje kodwa, sibe singabomoya; kuba ubhalo luyabulala, umoya ke udlisa ubomi.
3:7 Ke kaloku, ukuba ulungiselelo olo lubulalayo, lukroliweyo ematyeni ngobhalo, lweza lunobuqaqawuli, ngokude oonyana bakaSirayeli bangabi nakuqwalasela ebusweni bukaMoses, ngenxa yobuqaqawuli bobuso bakhe, ubuqaqawuli ke obebuza kubhanga:
3:8 lungathini na ulungiselelo lwakhe uMoya, ukungabi nobuqaqawuli ngokugqithiseleyo?
3:9 Kuba, ukuba ulungiselelo olugwebayo lunobuqaqawuli, kokukhona luya kugqithisela ngobuqaqawuli ulungiselelo lobulungisa.
3:10 Kuba kwanoko kwenziwe kwaba nobuqaqawuli, akwenziwanga kwaba nobuqaqawuli ngale ndawo, ngenxa ke yobuqaqawuli obu bona bubalaselayo.
3:11 Kuba xa oko bekuza kubhanga kunobuqaqawuli, kokukhona oku kuhleliyo kunobuqaqawuli.
3:12 Sinethemba elinjalo nje ke ngoko, kokukhona singafihlisiyo ukuthetha;
3:13 singaxelisi uMoses, yena wabeka isigqubuthelo ebusweni bakhe, ukuze oonyana bakaSirayeli bangaqwalaseli esiphelweni soko bekuza kubhanga.
3:14 Zesuka noko zaqaqadekiswa iingqiqo zabo; kuba nanamhla sisahleli kwaeso sigqubuthelo ekulesweni kwawo umnqophiso omdala, singabhenqwanga, nto leyo ke ibhangayo kuKristu.
3:15 Kusuke kwada kwaba namhlanje, kusithi, xenikweni kuleswa uMoses, kusuke kubekho isigqubuthelo entliziyweni yabo.
3:16 Ke xenikweni ithe ke yona yabuyela eNkosini sosuswa kuphele isigqubuthelo eso.
3:17 INkosi ke inguye uMoya; apho ke akhoyo uMoya weNkosi, kubakho inkululeko.
3:18 Thina ke sonke, sinobuso nje obubhenqwe isigqubuthelo, sibukhangela njengokwasesipilini ubuqaqawuli beNkosi, senziwa similise okwaloo mfanekiselo, sivela ebuqaqawulini sisinge ebuqaqawulini, kwanjengokuvela eNkosini enguMoya.
4:1 Ngenxa yoko, sinalo nje olu lungiselelo, sithi, njengoko senzelwe inceba, singethi mandla;
4:2 sisuke sazilahla izinto ezifihlakeleyo eziziintloni, singahambi ngobuqhetseba, singalikhohlakalisi ilizwi likaThixo; sisuka ngokuyibonakalalisa inyaniso siziyaleze kuso sonke isazela sabantu emehlweni kaThixo.
4:3 Ukuba ke zigqutyuthelwe iindaba ezilungileyo zethu, zigqutyuthelwe kwabo batshabalalayo;
4:4 athe uthixo weli phakade wazimfamekisa ngaphakathi kwabo iingqiqo zabangakholwayo, ukuze singabengezeli kubo isikhanyiso seendaba ezilungileyo zobuqaqawuli bukaKristu, ongumfanekiselo kaThixo.
4:5 Kuba asizivakalisi thina, sivakalisa uKristu Yesu ukuba uyiNkosi; sibe ke thina sizivakalisa ukuba singabakhonzi benu ngenxa kaYesu.
4:6 Ngokuba nguThixo, yena wathi ukhanyiso malukhanye ebumnyameni, okhanyisele iintliziyo zethu, ukuze kukhanye ukwaziwa kobuqaqawuli bukaThixo ebusweni bukaYesu Kristu.
4:7 Ke kaloku obu butyebi sibuphethe ngezitya zodongwe, ukuze incamisa yamandla ibe yekaThixo, ingaphumi kuthi.
4:8 Siyabandezelwa ngeenxa zonke, singaxineki; siyathingaza, singancami; sitshutshiswa, asiyekelwa;
4:9 sikhahlelwa phantsi, asitshatyalaliswa;
4:10 sihlala sikuthwele ngomzimba ukufa kweNkosi uYesu ukuze nobomi bukaYesu bubonakalaliselwe emzimbeni wethu.
4:11 Kuba thina badla ubomi simana sinikelwa ekufeni ngenxa kaYesu, ukuze nobomi bukaYesu bubonakalaliselwe enyameni yethu enokufa.
4:12 Ngoko ke kusebenza ukufa kuthi, ke kuni kusebenza ubomi.
4:13 Sinawo nje ke kwaloo moya wokholo, ngokoko kubhaliweyo kwathiwa, Ndakholwa, kungoko ndathethayo: nathi ke siyakholwa, kungoko sithethayo nokuthetha;
4:14 sisazi ukuba lowo wayivusayo iNkosi uYesu, uya kusivusa nathi ngoYesu, asimise phambi kwakhe, ndawonye nani.
4:15 Kuba konke oko kungenxa yenu, ukuze luthi ubabalo, lwakuba lwandile ngabona baninzi, luwuphuphumise umbulelo, use ekuzukiseni uThixo.
4:16 Kungoko singethi mandla; kuba nokuba umntu wethu wangaphandle uya esonakala, usuka yena owangaphakathi aye ehlaziyeka imihla ngemihla.
4:17 Kuba ubukhaphukhaphu bembandezelo yethu eyeyomzuzwana busisebenzela ngokuncamise kwaphela ubuqaqawuli obukhulukazi obungunaphakade
4:18 sakubon ukuba asixuneli ezintweni ezibonwayo, sixunela kwezingabonwayo. Kuba ezibonwayo zezomzuzwana, ke zona ezingabonwayo zezonaphakade.
5:1 Kuba siyazi ukuba, xa ithe yachithwa indlu yethu esemhlabeni, engulo mnquba, sinesakhiwo esiphuma kuThixo, indlu yona emazulwini, engenakwenziwa ngazandla, engunaphakade.
5:2 Kuba kulo siyancwina, silangazelela ukwambatha, saleke indlu yethu yasemazulwini;
5:3 ukuba siya kufunyanwa sambethe okunene, singeze.
5:4 Kuba kwathina aba bakulo mnquba siyancwina sisindwa, kungengakuba sithanda ukuhlutywa; kungokuba sithanda ukwambathiswa saleke, ukuze okunokufa kufincwe bubomi.
5:5 Ke kaloku lo usisebenzele kwaloo nto nguThixo, osinike nokusinika isinyaniso sakhe uMoya.
5:6 Ngoko ke sihlala somelele, sisazi ukuba, sikowethu nje emzimbeni, sikude kowethu eNkosini
5:7 (kuba sihamba ngokholo, asihambi ngakubona);
5:8 somelele ke, sikholisiwe nokukholiswa kanye kukuba kude nekhaya lethu elisemzimbeni, sibekho kwikhaya lethu eliseNkosini.
5:9 Kungoko sizondelela ukuthi, nokuba sisekhaya, nokuba sikude nekhaya, sibe ngabakholekileyo kuyo.
5:10 Kuba thina aba sonke simelwe kukuthi sibonakalaliswe phambi kwesihlalo sokugweba sikaKristu, ukuze elowo azuziswe okwenziwe ngomzimba, ngoko akwenzileyo, nokuba kokulungileyo, nokuba kokubi.
5:11 Sikwazi njalo ke ukoyikeka kweNkosi, sizamela ukuba beyiseke abantu; sibonakalalisiwe ke kuThixo, ndiyathemba ke ukuba nakuzo izazela zenu sibonakalalisiwe.
5:12 Kuba asibuyi siziyaleze kuni; sininika ithuba lokuzingca ngathi; ukuze nibe nalo ilizwi ngakwabo bazingcayo ngobuso, bengazingci ngantliziyo.
5:13 Kuba, nokuba siyageza, kungenxa kaThixo; nokuba sinengqondo ephilileyo, kungenxa yenu.
5:14 Kuba lusifingile nje uthando lukaKristu, sigqibe kwelokuthi, ukuba ufele bonke emnye, ngoko bafile bonke abo;
5:15 wabafela ke bonke, ukuze abo badla ubomi bangabi sazidlela ubomi, babudlele owafayo wavuka ngenxa yabo.
5:16 Ngoko ke thina, sisusela kweli xesha, asisazi namnye ngokwenyama; nokuba ke besimazi uKristu ngokwenyama, kungoku asisamazi ngokwenyama.
5:17 Ngoko ke, ukuba ubani ukuKristu, usisidalwa esitsha; izinto ezindala zidlule; bonani ke, zisuke zaba ntsha izinto zonke zakhe.
5:18 Zonke izinto ke ziphuma kuThixo, owasixolelanisa naye ngokwakhe ngoYesu Kristu, wasinika ulungiselelo loxolelaniso;
5:19 olu ke lokokuba uThixo waye ekuKristu, elixolelanisa naye ngokwakhe ihlabathi, engazibaleli kubo iziphoso zabo, walimisa kuthi ilizwi loxolelaniso.
5:20 Sizizigidimi ke ngoko ngenxa kaKristu, ngokungathi uThixo uniyala ngathi; siyanikhunga ngenxa kaKristu, manixolelaniswe naye uThixo;
5:21 kuba lowo ungazani nasono, wamenza isono ngenxa yethu, ukuze thina sibe bubulungisa bukaThixo kuye.
6:1 Sisebenzisana naye nje ke, siyaniyala, ukuba ubabalo lukaThixo ningafumane nilwamkele;
6:2 kuba uthi, Ndakuva ngexesha elamkelekileyo, Ndakusiza ngomhla wosindiso. Yabonani, lingoku ixesha elamkeleke kakuhle; yabonani, ungoku umhla wosindiso:
6:3 kungabikho namnye esimmisela isikhubekiso, nokuba kukuwuphi na umcimbi, ukuze ulungiselelo lwethu lungabi nakubekwa bala;
6:4 sisuka sithi emicimbini yonke siziqondakalise ngokwabalungiseleli bakaThixo, ngokunyamezela okukhulu, sisezimbandezelweni, sisezingxakekweni, sisezingxinanweni,
6:5 sinemivumbo, sisezintolongweni, siseziphithiphithini, sibulaleka, singalali, sizila ukudla,
6:6 sinobunyulu, sinokwazi, sinokuzeka kade umsindo, sinobubele, sinoMoya oyiNgcwele, sinothando olungahanahanisiyo,
6:7 sinelizwi lenyaniso, sinamandla kaThixo, sineentonga zobulungisa zasekunene nezasekhohlo,
6:8 sikuzuko nakwintswela-mbeko, sikudumo olubi nakudumo oluhle;
6:9 ngathi singabalahlekisi, ukanti singabenyaniso; ngathi singabangaziwayo, ukanti singabaziwayo; ngathi singabafileyo, nanku Sisidla ubomi; ngathi singababethwayo, singabulawa noko;
6:10 ngathi sibuhlungu, ukanti singabahlala bevuya; ngathi singamahlwempu, ukanti singabatyebisa abaninzi ke; ngathi singabangenanto, ukanti singabahlala benezinto zonke.
6:11 Umlomo wethu uvulekile kuni, baseKorinte; intliziyo yethu yenziwe yabanzi.
6:12 Anixinene kuthi, nixinene ezimfesaneni zenu.
6:13 Umbuyekezo ke onjalo (ndithetha njengakubantwana bam), ndithi yibani banzi nani.
6:14 Musani ukunxulumana nabolunye uhlobo, abangakholwayo ke; kuba kunakwabelana kuni na ubulungisa nokuchasa umthetho? Kunabudlelane buni na ke ukukhanya nobumnyama?
6:15 Unakuvumelana kuni na ke uKristu noBheliyali? Unasahlulelwano sini na okholwayo nongakholwayo?
6:16 Inakudibana kuni na ke itempile kaThixo nezithixo? Kuba nina niyitempile kaThixo ophilileyo; njengokuba watshoyo uThixo ukuthi, Ndiya kuhlala phakathi kwabo, ndihambe phakathi kwabo; ndibe nguThixo wabo, babe ngabantu bam bona.
6:17 Kungoko ndithi, Phumani phakathi kwabo, nizahlule, itsho iNkosi, Nento engcolileyo ningayichukumisi; Ndandiya kunamkela,
6:18 Ndibe nguyihlo, Nina nibe ngoonyana neentombi kum; Itsho iNkosi uSomandla.
7:1 Sinawo nje ngoko la madinga, zintanda, masizihlambulule kuko konke ukudyobheka kwenyama nokomoya sibufeza ubungcwele, sisoyika uThixo.
7:2 Samkeleni ngeentliziyo zenu; asonanga mntu, asonakalisanga mntu, asiphanganga mntu.
7:3 Anditsho ngakunigweba; kuba sendithe ngaphambili, nisezintliziyweni zethu ukuba sife nani, sidle ubomi nani.
7:4 Ndinokungafihlisi okukhulu kuni, ndizingca kakhulu ngani; ndizele yintuthuzelo, ndiphuphuma uvuyo kakhulu kuyo yonke imbandezelo yethu.
7:5 Kuba sithe sakufika kwelaseMakedoni, ayaba nakuphumla nakanye inyama yethu; sabandezelwa ngeenxa zonke, ngaphandle ikukulwa, ngaphakathi ikukoyika.
7:6 Ke lowo ubathuthuzelayo abathobekileyo, uThixo ke, wasithuthuzela ngokufika kukaTito;
7:7 akwaba ngakufika kwakhe ke kuphela, kwaba ngayo intuthuzelo awathuthuzeleka ngayo kuni, esityela ulangazelelo lwenu, isijwili senu, nokundizondelela kwenu, ngokokude ndivuye ngakumbi.
7:8 Kuba nakuba ndikhe ndanenza nabuhlungu ngencwadi leyo, andizohlwayi, nakuba ndikhe ndazohlwaya; kuba ndiyabona ukuba loo ncwadi yanenza buhlungu, nakuba kwaba ngumzuzwana.
7:9 Ngoku ke ndiyavuya, ndingavuyeli kuba neenziwa buhlungu, ndivuyela ukuba nenziwa buhlungu ngokwasinga enguqukweni; kuba nenziwa buhlungu ngokokukaThixo, ukuze ningalahlekwa nto ngathi.
7:10 Kuba ubuhlungu obungokukaThixo busebenza inguquko esingisa elusindisweni, ekungekho kuzohlwaya ngayo; ke kona okwehlabathi ukuba buhlungu kusebenza ukufa.
7:11 Kuba, yabonani, kwaoko kwenziwa kwenu buhlungu ngokukaThixo, kwanisebenzela ukunyameka okungakanana; nasuka naziphendulela, nasuka nacaphuka, nasuka noyika, nasuka nalangazelela, nasuka nazondelela, nasuka naphindezela! Ngeendawo zonke niziqondakalisile, ukuba kulo mcimbi nimsulwa nina okwenu.
7:12 Ngoko ke, noko ndanibhalelayo, andikwenzanga oko ngenxa yalowo wamonayo omnye, kanjalo andikwenzanga ngenxa yalowo woniwayo; ndakwenzela ukuze kubonakalaliswe kuni ukuninyamekela kwethu emehlweni kaThixo.
7:13 Ngenxa yoko, sithuthuzelekile ngenxa yokuthuthuzeleka kwenu; sakuvuyela ke ngokugqithiseleyo ngakumbi ukuvuya kukaTito; ngokuba waphunyuzwayo umoya wakhe nini nonke.
7:14 Ngokuba ukuqhayisa endaqhayisa ngako ngani, andidaniswanga ngako; njengokuba sazithetha kuni izinto zonke sinyanisile, ngokunjalo nokuqhayisa kwethu oko phambi koTito kwaba yinyaniso.
7:15 Imfesane yakhe isenkulu ngakuni ngokugqithiseleyo, akukhumbula ukumva kwenu nonke nokokuba namamkelayo ninokoyika nokugubha.
7:16 Ndiyavuya ngoko, kuba ndomelezekile kuni ezintweni zonke.
8:1 Ke kaloku, bazalwana, siyanazisa ubabalo lukaThixo oluhlakaziweyo phakathi kwamabandla akwelaseMakedoni;
8:2 okokuba ekucikidweni kwawo okukhulu yimbandezelo, kuthe ukuphuphuma kovuyo lwawo, nobuhlwempu bawo obendeleyo, kwaphuphumela ekutyebiseni ukunyanisa kwawo.
8:3 Ngokuba ndiyangqina ukuba bathe, ngokwamandla abo, ewe nangaphezu kwamandla, banikela ngokuqhutywa yintliziyo,
8:4 besikhunga, besibongoza kakhulu, ukuba silwamkele ubabalo olo, ubudlelane ke obo bokulungiselela abangcwele.
8:5 Abanelanga kwenza njengoko sathemba ngako; bathi kuqala bazinikela eNkosini, baza kamva bazinikela nakuthi ngokuthanda kukaThixo;
8:6 ngokokude simyale uTito, ukuze athi, njengokuba ebeqalile, alufezele kuni ngokunjalo nolo lubabalo.
8:7 Ke, kwanjengokuba niphuphuma iinto zonke, ukholo, nokuthetha, nokwazi, nokunyameka konke, nokusithanda kwenu, maniphuphume nakulo olu lubabalo.
8:8 Anditsho ngakwammiselo; ukutsho, ndenziwa kukunyameka kwabanye, ndicikida nenyaniso yolwenu uthando;
8:9 kuba niyalwazi ubabalo lweNkosi yethu uYesu Kristu, okokuba yathi, ibisisityebi nje, yaba lihlwempu ngenxa yenu, ukuze nina nibe zizityebi ngobuhlwempu bayo obo.
8:10 Ngale ndawo ke ndinipha okwam ukubona; kuba oko kunilungele nina aba nayiqalayo kwanyakenye le nto; ananela kuyenza, nayithanda nokuyithanda.
8:11 Ngoku ke yenzeni niyifeze loo nto, ukuze, kwanjengokuba bekukho intumekelelo yokuthanda, kwangokunjalo kubekho nokuyifeza ngeninako.
8:12 Kuba intumekelelo, ukuba selikho, yamkeleka kakuhle ngokoko asukuba enako umntu, kungabi ngokoko angenako.
8:13 Kuba andithi mabaphumle abanye, nibandezeleke nina;
8:14 ndithi, ukuze kubekho ukulingana ngexesha lakalokunje, ukuphuphuma kwenu makufikelele ekusileleni kwabo; ukuze nokuphuphuma kwabo kufikelele ekusileleni kwenu, ukuze ke kubekho ukulingana;
8:15 njengokuba kubhaliwe kwathiwa, Owabutha kakhulu akabanga nakusalelayo; nowabutha kancinane akabanga nakusilela.
8:16 Makubulelwe ke kuThixo, ongenise kwaoko kuninyamekela entliziyweni kaTito.
8:17 Ngokuba wasamkela okunene isiyalo; ke uthe, enyameke okunye, waphuma ngokuqhutywa yintliziyo, waya kuni.
8:18 Sathuma ke kunye naye umzalwana odume phakathi kwawo onke amabandla, ngokuvakalisa iindaba ezilungileyo.
8:19 Asikuphela ke oko; wanyulwa nokunyulwa ngawo amabandla, ukuba abe ngohamba nathi, nalo olu lubabalo lulungiselelwayo sithi, ukuze izukiswe iNkosi, nibe nokuthumekelela nina:
8:20 silumkele oku, ukuba kungabikho mntu usibeka bala kule nyambalala yeminikelo ilungiselelwayo sithi;
8:21 sikhathalele izinto ezintle, kungekhona emehlweni eNkosi yodwa, kukwanasemehlweni abantu.
8:22 Sithume ke kunye nabo umzalwana wethu, esimcikide futhi ngeendawo ezininzi, samfumana ekhuthele; kokukhona akhuthele kakhulu, ekholose kakhulu ngani.
8:23 Nokuba kuthethwa ntoni ngoTito, yazini ukuba ulidlelane nam, nomsebenzisi wam kuni; nokuba kuthethwa ngabazalwana bethu, yazini ukuba bangabathunywa bamabandla kaThixo, baluzuko lukaKristu.
8:24 Lo mbonakalaliso ngoko wothando lwenu, nowokuzingca kwethu ngani, wubonakalaliseni kubo, naphambi kwamabandla.
9:1 Kuba okunene ngako ukulungiselela abangcwele, akufuneki kona ukuba ndinibhalele.
9:2 Kuba ndiyakwazi ukuthumekelela kwenu, endiqhayisa ngako ngani kwabelaseMakedoni, ndisithi elaseAkaya beliselilunge kwanyakenye; nokuzondelela kwenu kwaxhokonxa abona baninzi.
9:3 Ke kaloku ndithume abazalwana, ukuze iqhayiya lethu elingani lingalanjathiswa ngale ndawo; ukuze nithi, njengokuba benditshilo, nibe senilungile;
9:4 hleze kuthi, ukuba bathe bafika nam abelaseMakedoni, banifumana ningekalungi, sidaniswe thina (ukuba asingethi, kudane nina) koko kukholosa kokuqhayisa.
9:5 Ngoko ndaba kuyafuneka ukubavuselela abazalwana, ukuba basandulele ukuya kuni, bayilungise ngaphambili intsikelelo yenu ebiselixeliwe ngaphambili; ilunge yona ngohlobo lwentsikelelo, ingangi yeyokuvimba.
9:6 Qondani ke le nto: Lowo uhlwayela ngokuvimba wovuna kwangokuvimba; nalowo uhlwayela ngesisa wovuna kwangesisa.
9:7 Elowo makanike njengoko agqibe ngako entliziyweni; makungabi kokuphuma kabuhlungu, nangokunyanzelwa; kuba uThixo uthanda umphi ochwayithileyo.
9:8 Unako ke uThixo ukuphuphumisela kuni ubabalo lonke, ukuze nithi, nihlala ninako nje ukwanela konke ngeendawo zonke, niphuphumele emsebenzini wonke olungileyo;
9:9 njengokuba kubhaliwe kwathiwa, Wasasaza, wapha abasweleyo; Ubulungisa bakhe buhleli ngonaphakade.
9:10 Wanga ke angathi, ompha imbewu umhlwayeli, nesonka sokudliwa, aniphe ayandise imbewu yenu, ahlumise isiqhamo sobulungisa benu;
9:11 nithi ngeendawo zonke nityetyiselwe ekunyaniseni konke, kona kusebenzayo ngathi umbulelo kuThixo.
9:12 Ngokuba ulungiselelo lwalo mbuso alwaneli kuzalisela iintsilelo zabangcwele; lusuka kananjalo luphuphume imibulelo emininzi kuye uThixo;
9:13 besithi nje, ngako ukucikideka kolo lulungiselelo, bamzukise uThixo ngenxa yokulululamela kwenu uvumo lwenu ngokusingisele kwiindaba ezilungileyo zikaKristu, nangenxa yokunyanisa kokudlelana kwenu ngokusingisele kubo nakubantu bonke;
9:14 bakubon ukuba nabo bayanilangazelela, benikhungela ngenxa yobabalo lukaThixo oluncamisileyo kuni aba.
9:15 Makubulelwe ke kuThixo ngenxa yesipho sakhe singenambali.
10:1 Ke kaloku ndiyaniyala ngabo ubulali nokuthantamisa kukaKristu, mna Pawulos ngokwam, ndingothobekileyo kambe ngembonakalo, xa ndiphakathi kwenu, kodwa ndakuba ndingekho ndiba nobugagu kuni:
10:2 ndiyakhunga ke, ukuze ndingathi, ndakuba ndikho, ndibe nobugagu ngoko kukholosa, ndiba ndoba nobuganga ngako kubo abathile, ababa sihamba ngokwenyama.
10:3 Kuba noko sihamba sisenyameni, asiphumi mkhosi ngokwenyama;
10:4 kuba zona iintonga esiphuma ngazo umkhosi, azizezenyama; kuye uThixo zinamandla okuwisa iinqaba;
10:5 siwisa ngazo nje amabhongo, nayo yonke into ephakamileyo, eziphakamisayo ngokuchasa ukwazi uThixo; iingqiqo zonke sizithimbela ekumlulameleni uKristu;
10:6 sizilungisele ukuphindezela konke ukungamlulameli, xa kuthe kwazaliseka okwenu ukumlulamela.
10:7 Izinto nizikhangela ngokwembonakalo na? Ukuba umntu ukholose ngokuthi ungokaKristu, makabuye acinge oku ngokwakhe, ukuba njengokuba engokaKristu yena, ngokunjalo singabakaKristu nathi.
10:8 Kuba, naxa bendingathi ndigqithisele ukuqhayisa ngalo igunya lethu, esalinikwayo yiNkosi ukuba sinakhe, singanichithi, bendingedaniyo;
10:9 nditsho ukuze ndingangi ndifuna ukunoyikisa ngazo iincwadi ezi;
10:10 ngokuba kuthiwa, Iincwadi ezi zakhe okunene zinzima, zinamandla; kodwa ke akubakho ngenkqu akanamandla, nokuthetha kwakhe akunto yanto.
10:11 Onjalo ke makacinge le nto: njengoko sinjalo ngako ukuthetha ngeencwadi, sakuba singekho, sikwanjalo ngawo umsebenzi, sakuba sikho.
10:12 Kuba asinabuganga bakuzibalela nakuzifanisa nabo abathile abaziyalezayo; bona abanangqondo, bezilinganisela nje kwakubo ngokwabo, bezifanisa nje nabo ngokwabo.
10:13 Ke thina asisayi kuqhayisa sigqithise emlinganiselweni; soqhayisa ngokomlingani selo womda esiwabelwe nguThixo, ukuba ube ngumlinganiselo oya kufikelela nakuni.
10:14 Kuba asizoluli ngokugqithiseleyo, ngathi asifikeleli kuni; kuba sesafikelelayo nakuni sineendaba ezilungileyo zikaKristu.
10:15 Asiqhayisi sigqithise emlinganiselweni ngokubulaleka kwabanye; ke sinethemba, ukuba lwakukhula ukholo lwenu, siya kwenziwa bakhulu phakathi kwenu ngokomda wethu, sigqithisele,
10:16 side sizishumayele iindaba ezilungileyo ezindaweni ezingaphaya kwenu; singaqhayisi ngesilinganiselo somnye, ngezinto ke esezilungisiwe.
10:17 Oqhayisayo ke, makaqhayise ngeNkosi.
10:18 Kuba oyena ucikidekileyo asingoziyalezayo, ngoyalezwa yiNkosi.
11:1 Akwaba ningandi nyamezela kancinane ekusweleni kuqonda kwam! Kodwa noko niyandinyamezela.
11:2 Kuba ndiyanikhweletela ngekhwele likaThixo; kuba ndanendisa ndodeni-nye, ukuze ndinimise phambi koKristu niyintombi enyulu.
11:3 Ndiyoyika ke, hleze kuthi, njengokuba inyoka yamlukuhlayo uEva ngobuqhetseba bayo, zonakaliswe ngokunjalo nani iingqiqo zenu, zimke ekunyaniseni kuye uKristu.
11:4 Kuba kaloku, xa lowo uzayo avakalisa omnye uYesu, esingamvakalisanga thina, nokuba namkela moya wumbi enaningamkelanga wona, nokuba ziindaba ezilungileyo ezizimbi enaningamkelanga zona, beningaba kambe niyatyapha ukumnyamezela.
11:5 Kuba ndiba andisilele nganto kwabona bapostile baziincamisa.
11:6 Nakuba ke ndiliyilo ngentetho, andinjalo ngokwazi; sabonakala kuni phakathi kwabo bonke ngeendawo zonke.
11:7 Ndenza isono na ngokuzithoba, ukuze niphakanyiswe nina, ngokuba ndanishumayezayo ngesisa iindaba ezilungileyo zikaThixo?
11:8 Amanye amabandla kaThixo ndawabhunyula, ndisamkela umvuzo ukuze ndilungiselele nina.
11:9 Kanjalo xa ndandikho kuni, ndiswele, andibanga mthwalo mntwini; kuba ukuswela kwam bakwenzelela abazalwana, bakuvela kwelaseMakedoni; ndathi ngeendawo zonke ndazigcina, andaba bunzima kuni, ndisaya kuzigcina nangoku.
11:10 Ikum nje inyaniso kaKristu, ndithi olo luqhayiso aluyi kuvingcwa mlomo mayela nam, mna, kwimimandla yelaseAkaya.
11:11 Ngani na ke? Ngokuba ndinganithandi na? Hayi, uThixo uyazi.
11:12 Endikwenzayo ke ndiya kukwenza, ukuze ndibahluthe ithuba lokujinda abafuna ithuba; ukuze entweni abaqhayisa ngayo, bafunyanwe bekwanjengathi.
11:13 Kuba abo banjalo ngabapostile ababuxoki, ngabasebenzi abakhohlisayo, bezimilisa okwabapostile bakaKristu.
11:14 Ke akummangaliso oko, kuba noSathana ngokwakhe uzimilisa okwesithunywa sokukhanya.
11:15 Akunto inkulu ke ngoko, ukuba abalungiseleli bakhe bazimilise okwabalungiseleli bobulungisa; abasiphelo siya kuba ngokwemisebenzi yabo.
11:16 Ndibuya ndithi, Makungabikho mntu uba ndingoswele ukuqonda; okanye ke kambe, ndamkeleni njengoswele ukuqonda, ukuze ke ndiqhayise kancinane nam.
11:17 Oku ndikuthethayo, andikuthethi ngokweNkosi; ndikuthetha ngokoswele ukuqonda, ndinoko kukholosa koqhayiso.
11:18 Ekubeni bebaninzi ke abaqhayisa ngokwenyama, ndoqhayisa nam.
11:19 Kuba niyabanyamezela ngovuyo abaswele ukuqonda, niziingqondi nje nina.
11:20 Kuba kaloku niyanyamezela, ukuba umntu unenza amakhoboka, ukuba umntu uyanidla, ukuba umntu uyanibambisa, ukuba umntu uyaziphakamisa, ukuba umntu uyanibetha ebusweni.
11:21 Ndithi, ndizihlaza, ngathi sasiswele amandla thina. Entweni ke asukuba umntu enobuganga (ndithetha ndinokuswela ukuqonda), ndinobuganga nam.
11:22 BangamaHebhere na? Ndinguye nam. BangamaSirayeli na? Ndinguye nam. Bayimbewu ka-Abraham na? Ndiyiyo nam.
11:23 Bangabalungiseleli bakaKristu na? (Ndithetha nxamnye nengqondo.) Ndithi ndingongaphezulu mna, ngokubulaleka okugqithiseleyo, ngemivumbo egqithe emgceni, ngokuba sezintolongweni ngokugqithiseleyo, ngokuba sekufeni futhi.
11:24 KumaYuda ndazuza kahlanu imivumbo emashumi mane kwaphuke mnye.
11:25 Kukathathu ndibethwa ngeentswazi, okunye ndaxulutywa ngamatye, ndaphukelwa ngumkhombe kathathu, ndenze ubusuku nemini enzulwini;
11:26 ndithi ndingongaphezulu ngokuhamba okufuthi, ngeengozi zemilambo, ngeengozi zezihange, ngeengozi zamakowethu, ngeengozi zeentlanga, ngeengozi phakathi komzi, ngeengozi entlango, ngeengozi elwandle, ngeengozi phakathi kwabazalwana ababuxoki;
11:27 ngokubulaleka nangemigu, ngokungabi nakulala okufuthi, ngokulamba nokunxanwa, ngokuzila ukudla okufuthi, ngengqele nobuze.
11:28 Ndingasazibali zona izinto ezingaphandle kwezo, ndingungelwe imihla ngemihla kukuwaxhalela onke amabandla kaThixo.
11:29 Ngubani na okha aswele amandla, ndingasweli mandla nam? Ngubani na okha akhutyekiswe, ndingatshiseki mna?
11:30 Ukuba ndimelwe kukuqhayisa, ndoqhayisa ngezinto zokuswela amandla kwam.
11:31 UThixo, uYise weNkosi yethu uYesu Kristu, ongowokubongwa ngonaphakade, uyazi ukuba andixoki.
11:32 EDamasko umphathi-luhlanga ka-Areta, ukumkani, wayewulinda umzi waseDamasko, efuna ukundibamba;
11:33 ndaza ngekroba ndathotywa ngomnyazi eludongeni, ndasinda ezandleni zakhe.
12:1 Ukuqhayisa okunene akundilungele; kuba ndiza kuza kwimibono nezityhilelo zeNkosi.
12:2 Ndazi umntu okuKristu, ekusekuyiminyaka elishumi elinamine (nokuba ubesemzimbeni na andazi, nokuba ubengekho na emzimbeni, andazi; kwaziwa nguThixo), ethe lowo waxwilwa, wada wasiwa nakwelesithathu izulu.
12:3 Ndiyamazi ke umntu onjalo (nokuba ubesemzimbeni na, nokuba ubengekho na emzimbeni, andazi; kwaziwa nguThixo),
12:4 okokuba waxwilwa wasiwa eParadisi, weva amazwi angenakuthethwa, ekungavumelekileyo ukuba umntu awathethe.
12:5 Onjalo ke ndiya kuqhayisa ngaye, kodwa andiyi kuqhayisa ngokwam nganto ikum; ingaba kungokuswela kwam amandla kodwa.
12:6 Kuba xa bendingathi ndithande ukuqhayisa, bendingayi kuba ndiswele ukuqonda, kuba bendiya kuba ndithetha inyaniso; kodwa ndiyayeka, ukuze kungabikho bani ucinga ngam ngaphezu koko abona ndikuko, athi mhlawumbi akuve kum.
12:7 Kwathi, ukuze ndingaziphakamisi ngokungaphezulu ngenxa yezityhilelo eziyincamisa, ndanikwa uviko enyameni, isithunywa sikaSathana, ukuze sindintlithe, ukuze ndingaziphakamisi ngokungaphezulu.
12:8 Ndayibongoza kathathu iNkosi ngaso isithunywa eso, ukuba sisuke kum.
12:9 Ithe yona kum, Ubabalo lwam lukwanele; kuba amandla am azalisekiswa ekuswelekeni kwamandla. Ngoko kokukhona sendiya kuqhayisa kamnandi kakhulu ngokuswela kwam amandla, ukuze ahlale phezu kwam amandla kaKristu.
12:10 Kungoko ndikholisiweyo kukuswela amandla, kukuphathwa kakubi, ziingxakeko, ziintshutshiso, ziingxinano, ngenxa kaKristu; kuba xa sukuba ndiswele amandla, kuxa ndinamandla.
12:11 Sendisuke ndaba ngoswele ukuqonda ngokuqhayisa; ndinyanzelwe nini. Kuba mna ndibe ndifanele ukuyalezwa nini; kuba andisilelanga nganto kubapostile abo baziincamisa, nakuba ndingento yanto.
12:12 Imiqondiso yokuba ngumpostile, inene, yasetyenzwa phakathi kwenu ngokunyamezela konke, ngemiqondiso, nezimanga, nemisebenzi yamandla.
12:13 Kuba yintoni na enasilela ngayo kwamanye amabandla kaThixo, ingekukuba mna ngokwam ndingabanga mthwalo kuni? Ndixoleleni oko kungalungisi.
12:14 Yabonani, sendilungele ukuza kuni okwesithathu; ndaye ndingayi kuba mthwalo kuni; kuba andifuni zinto zenu, ndifuna nina. Kuba asingabantwana abafanele ukuqwebela abazali, ngabazali abafanele ukuqwebela abantwana.
12:15 Mna ke, kuya kuba mnandi kakhulu ukuba ndichithe, ndidleke kuphele, ngenxa yemiphefumlo yenu; nakuba okukhona ndinithandayo kakhulu, kokukhona ndithandwa kancinane.
12:16 Kungade kube kunjalo, mna kambe andibanga mthwalo kuni; mandibe, ndinobuqhetseba nje, ndisuke ndanibambisa ngenkohliso.
12:17 Kukho mntu na ke kwabo ndabathumayo kuni, endanidlayo ngaye?
12:18 Ndamyala uTito, ndathuma umzalwana lowo kunye naye. Wanidla na ke uTito? Asihambanga moyeni mnye, yini na? Asihambanga mkhondo mnye, yini na?
12:19 Niyawaseniba siyaziphendulela kusini na kuni? Sithetha phambi kukaThixo, sikuKristu; sizithetha zonke ke izinto ezo, zintanda, ngenxa yokwakheka kwenu.
12:20 Kuba ndiyoyika, hleze ndithi ndakufika, ndinifumane ningenjengendikuthandayo, nam ndifunyanwe nini ndingenjengenikuthandayo; hleze kubekho iinkani, amakhwele, imisindo, amayelenqe, iintlebendwane, iintsebezo, iinkukhumalo, iziphithiphithi;
12:21 hleze ndithi, ndakufika kunjalo, andithobe uThixo wam phakathi kwenu, ndize ndikhedame ngenxa yabaninzi ababesebonile, abaguquka ekungcoleni, nasembulweni, naseburheletyweni ababenzayo.
13:1 Oku kokwesithathu ndisiza kuni. Onke amazwi aya kumiswa ngomlomo wamangqina amabini, nokuba mathathu.
13:2 Sendixele kade, ndixela ngenxa engaphambili, njengoko ndandikho okwesibini, nanjengoku ndingekhoyo ngoku, ndibaxelela abo bone kade, nabanye bonke, okokuba xa ndithe ndabuya ndafika, andiyi kubaconga;
13:3 ekubeni nifuna isiganeko sokuthetha kukaKristu phakathi kwam, ongaswele amandla ngokusingisele kuni, onamandla phakathi kwenu.
13:4 Kuba, nakuba wabethelelwayo emnqamlezweni ngokwasekusweleni amandla, udla ubomi ngokwasemandleni kaThixo. Kuba nathi siswele amandla kuye, noko siya kudla ubomi naye ngokwasemandleni kaThixo, ngokubhekisele kuni.
13:5 Zilingeni, ukuba niselukholweni olu na; zicikideni ngokwenu. Okanye anizazi na ukuba uYesu Kristu ungaphakathi kwenu? ukuba okunene aningabo abo bangenakucikideka.
13:6 Ndiyathemba ke ukuba niyakwazi, ukuba asingabo abo bangenakucikideka thina.
13:7 Ndithandaza ke kuye uThixo, ukuba ningenzi nanye into embi; kungekuko ukuze sibonakale sicikidekile thina, ikukuze nenze into entle nina, ke thina sibe njengabangenakucikideka.
13:8 Kuba asinakwenza nto ngokuchasa inyaniso; sinokwenzela inyaniso.
13:9 Kuba siyavuya, xa sukuba singenamandla thina, nibe nina ninamandla; sithandazela nokuthandazela oku ke, ukuba nigqibelele ukulunga.
13:10 Ngenxa yoko ndibhala ezi zinto ndingekho, ukuze ndingathi, ndakuba ndikho, ndenze kabukhali ngokwegunya, endalinikwa yiNkosi ukuba libe lelokwakha, lingabi lelokuchitha.
13:11 Elokugqiba, bazalwana, ndithi, Vuyani, zilungiseni nigqibelele, thuthuzelekani, cingani nto-nye, zolani; wothi ke uThixo wothando noxolo abe nani.
13:12 Bulisanani ngolwango olungcwele.
13:13 Bayanibulisa bonke abangcwele aba.
13:14 Ubabalo lweNkosi uYesu Kristu, nothando lukaThixo, nodlelano loMoya oyiNgcwele, malube nani nonke. Amen.


c: text/html

text:
Libode
iLibode yidolophi ekude kufuphi noMthatha ikwakude kufuphi ne Port St Johns. Ngagama amafutshane iphakathi kwezi dolophu zimbini uMthatha kunye nePort St Johns ikwiPhondo laseMpuma-Koloni eMzantsi Afrika, Ilibode yidolophi etyelelwa ngabemi abangqungileyo. iSematheni kuba ke abatyeleli abawuvali umlomo ngezinto zemveli kunye nococeko. [1]
Umasipala ufaka inkonzo eziliqela ukuphuhlisa ulonwabo kubatyeleli kunye nokwenza utshintsho ekuhlaleni. Ivenkile ezifana noShoprite, Spargs kunye noSpar. Zincedakele kakhulu ilali ezingqungileyo ngoba azisasokoli ngokuyothenga eMthatha nasePort St Johns.
Imvelaphi[tshintsha | edit source]
iLibode yenziwe kwindawo ekuthiwa yiMpondoland, iMpondoland yabandakanywa njenge (Cape Colony) ngo 1894. Ngo 1903 abaphathi beTranskei babumbeka. Ngo 1911 isixeko saseLibode sabandandakanywa njenge sigqeba sabaphathi. Ngo 1935 omnye womhlaba waselibode wahluthwa ngurhulumente weqembu loMzantsi Afrika kwaze kwakhiwa idolophu iLibode yaza yandiswa.
Ezoshishino[tshintsha | edit source]
iLibode yenye yelali ezihlupheke kakhulu, intswela ngqesho ibinyuke yaya ku 85% ngonyaka wama 2008.
Abatyeleli[tshintsha | edit source]
Kufuphi neLibode kukho (iHluleka Nature Reserve) kunye nolwandle olungama (60km) kunye ne Presely Bay (68km).

robotstxt: allowed

filter: keep


text:
YINTONI EFUNDISWA YIBHAYIBHILE?
Baphi Abafileyo? (Inxalenye 1)
Makhe sithethe ngoko kuthethwa yiBhayibhile ngeyona meko yomntu ofileyo.
Printa iPDF uze uphendule imibuzo.
Okungakumbi
Qhubeka Umthanda UThixo (Inxalenye 2)
Emva kokuba waze inyaniso ngoThixo, yintoni eza kukunceda uhlale umthanda uze usondele kuye?
Qhubeka Umthanda UThixo (Inxalenye 1)
Unokukwazi njani ukuhlala ungumhlobo kaYehova? Esi sikhokelo sokufunda sinokukunceda uhlole iinkolelo zakho uze ukwazi ukuzicacisa kwabanye.
Ubhaptizo Nolwalamano Lwakho NoThixo (Inxalenye 3)
Yintoni elindelekileyo kumKristu ozahlulele kuThixo? Kutheni amaKristu amthanda ngokunyanisekileyo uThixo eqinisekile ukuba anokuphila ngemithetho yakhe?
IZIXHOBO ZOKUFUNDA IBHAYIBHILE


text:
Chapter 90
1 Umthandazo kaMoses, umfo wakwaThixo. Nkosi yam, ulikhaya wena kuthi, Isizukulwana ngesizukulwana.
2 Kungekazalwa zintaba, Ungekavelisi mhlaba, nazwe limiweyo, Kususela kwaphakade kude kuse ephakadeni, wena unguThixo.
3 Umbuyisela umntu eluthulini, Uthi, Buyani, nyana babantu.
4 Ngokuba iwaka leminyaka emehlweni akho Linjengemini yezolo, xa idluleyo, Linjengomlindo wasebusuku.
5 Uyabakhukulisa, balale; Ngengomso babuya bahlume njengotyani.
6 Ngomso butyatyamba, bubuye buhlume; Ngokuhlwa buyasikwa bome.
7 Ngokuba siyaphela ngumsindo wakho, Sikhwankqiswe bubushushu bakho.
8 Ububeke ubugwenxa bethu phambi kwakho, Nesibufihlileyo ububeka ekukhanyiseleni kobuso bakho.
9 Ngokuba yonke imihla yethu isangene ngokuphuphuma komsindo wakho, Siyiphelisile iminyaka yethu njengentsebezo.
10 Imihla yeminyaka yethu iseminyakeni engamashumi asixhenxe; Ukuba ithe yaba mininzi kakhulu, iba yiminyaka emashumi asibhozo, Libe ke iqhayiya layo likukwaphuka nokungabi nto yanto, Ngokuba ithe phe yakhawuleza, saphaphazela semka.
11 Ngubani na owaziyo amandla omsindo wakho, Nokuphuphuma kwawo, ngoko ufanele ukoyikwa ngako?
12 Sazise kanye ukuyibala imihla yethu, Ukuze sizuze intliziyo elumkileyo.
13 Buya, Yehova, kunini na? Uzohlwaye ngenxa yabakhonzi bakho.
14 Sihluthise kwakusasa ngenceba yakho, Simemelele, sivuye yonke imihla yethu.
15 Sivuyise ngangemihla owasicinezela ngayo. Ngangeminyaka esabona ububi ngayo.
16 Mayibonakale kubakhonzi bakho imisebenzi yakho, Nobungangamela bakho koonyana babo.
17 Ubumnandi bukaYehova mabube phezu kwethu. Zimasa isenzo sezandla zethu phezu kwethu, Isenzo sezandla zethu usizimase sona.


text:
Chapter 3
1 Ke kaloku umntwana uSamuweli wayelungiselela kuYehova phambi koEli. Ilizwi likaYehova laliswelekile ngaloo mihla; kwakungekho mbono utyhilekileyo.
2 Kwathi ngaloo mhla, elele uEli endaweni yakhe, amehlo akhe eqale ukuba norhatyazo ukuba angabi nakubona,
3 singekacinywa isibane sikaThixo, uSamuweli elele ebhotweni likaYehova, apho ibikhona ityeya kaThixo,
4 uYehova wambiza uSamuweli; wathi yena, Ndilapha.
5 Wabalekela kuEli, wathi, Ndilapha; ngokuba undibizile. Wathi yena, Andikubizanga; buya uye kulala. Waya walala.
6 Waqokela uYehova wambiza uSamuweli. Wavuka uSamuweli, waya kuEli, wathi, Ndilapha; ngokuba undibizile. Wathi yena, Andikubizanga, nyana wam; buya uye kulala.
7 Ke uSamuweli ebengekamazi uYehova, libe lingekatyhileki kuye ilizwi likaYehova.
8 Waqokela uYehova wambiza uSamuweli okwesithathu. Wavuka weza kuEli, wathi kuye, Ndilapha; ngokuba undibizile. Waqonda uEli ukuba uYehova umbizile umntwana.
9 Wathi uEli kuSamuweli, Hamba uye kulala; kothi, ukuba uthe wakubiza, uthi, Thetha, Yehova, ngokuba esiva umkhonzi wakho. Waya uSamuweli, walala endaweni yakhe.
10 Weza uYehova, wema, wabiza njengezinye izihlandlo, wathi, Samuweli, Samuweli. Wathi uSamuweli, Thetha, ngokuba esiva umkhonzi wakho.
11 Wathi uYehova kuSamuweli, Uyabona, ndenza into kwaSirayeli eya kubetha zithi nzwi iindlebe zombini zabantu bonke abaya kuyiva.
12 Ngaloo mini ndiyakumvelisela uEli yonke into endiyithethileyo ngokusingisele kwindlu yakhe; ndiqalile, ndiya kugqiba.
13 Ndimxelele ukuba ndiyayigweba indlu yakhe kudekuse ephakadeni, ngenxa yobugwenxa abaziyo; ngokuba baziqalekisa oonyana bakhe, akabangxolisa.
14 Ngoko ndiyifungele indlu kaEli, ndathi, Inene ubugwenxa bendlu kaEli abuyi kucanyagushelwa ngambingelelo, nangamnikelo wakudla, naphakade.
15 Walala uSamuweli kwada kwasa, wazivula ke iingcango zendlu kaYehova. USamuweli woyika ukumxelela uEli umbono lowo.
16 UEli wambiza uSamuweli, wathi, Samuweli, nyana wam.
17 Wathi yena, Ndilapha. Wathi, Liyintoni na ilizwi elo alithethileyo kuwe? Musa ukukha undifihlele. Makenjenje uThixo kuwe, aqokele ukwenjenje, ukuba uthe wandifihlela lizwi, emazwini onke awathethileyo kuwe.
18 USamuweli wamxelela amazwi onke, akamfihlela nto. Wathi ke yena, NguYehova; makenze oko kulungileyo emehlweni akhe.
19 Wakhula uSamuweli; uYehova waba naye, akwawa phantsi nalinye ilizwi emazwini akhe onke emhlabeni.
20 Onke amaSirayeli, ethabathele kwaDan esa eBher-shebha, azi ukuba uSamuweli ngumprofeti othembekileyo kaYehova.
21 Waqokela uYehova wabonakala eShilo; ngokuba uYehova wazityhila kuSamuweli eShilo ngelizwi likaYehova.


text:
Ngaba ungathanda ukufunda eli nqaku ngolu lwimi:
IBhayibhile Kwi-Intanethi | INGUQULELO YEHLABATHI ELITSHA YEZIBHALO EZINGCWELE
Ngaba ungathanda ukufunda eli nqaku ngolu lwimi:
32 Ayeka ke ngoko la madoda mathathu ukumphendula uYobhi, ngenxa yokuba wayelilungisa kwawakhe amehlo.+
2 Kodwa wavutha umsindo kaElihu unyana kaBharakeli umBhuze+ wentsapho yakwaRam. Umsindo wakhe wavutha kuYobhi ngenxa yokuvakalisa kwakhe umphefumlo wakhe ulilungisa endaweni kaThixo.+
3 Umsindo wakhe wavutha nakumaqabane akhe amathathu ngenxa yokuba engafumananga mpendulo kodwa eqhubeke emvakalisa uThixo engendawo.+
4 Yaye uElihu wayemlinde ngamazwi uYobhi, kuba babebadala kunaye ngemihla.+
5 Kwaye uElihu wabona ukuba kwakungekho mpendulo emlonyeni+ waloo madoda mathathu, yaye umsindo wakhe waya uvutha ngakumbi.
6 Waza uElihu unyana kaBharakeli umBhuze waphendula wathi:
“Ndiselula ngemihlaYaye nina naluphele.+Kungenxa yoko ndiye ndahlehla ndoyikaUkuvakalisa ulwazi lwam kuni.
7 Ndithe, ‘Mayithethe imihla,Nobuninzi beminyaka bazise ubulumko.’+
8 Ngokuqinisekileyo ngumoya osebantwini abafayoNempefumlo kaSomandla ebanika ukuqonda.+
9 Asingabo banemihla emininzi kuphela abangqineka benobulumko,+Kwanabo badala nje kuphela abawuqondayo umgwebo.+
10 Ngoko ke ndithe, ‘Khanindiphulaphule.Kwanam, ndiza kuluvakalisa ulwazi lwam.’
11 Khangelani! Ndiwalindile amazwi enu,Ndiqhubekile ndikubekele indlebe ukuqiqa kwenu,+De nanokuwafumana amazwi emaniwathethe.
12 Yaye ingqalelo yam ndaqhubeka ndiyiphethulele kuni,Yaye apha akukho namnye umohlwayayo uYobhi,Namnye kuni uwaphendulayo amazwi akhe,
13 Ukuze ningathi, ‘Sibufumene ubulumko;+NguThixo omphephethayo, asingomntu.’
14 Ekubeni engabhekisanga mazwi kum,Ngoko andiyi kumphendula ngamazwi enu.
15 Baye bankwantya, ababi saphendula;Amazwi amkile kubo.
16 Yaye ndilindile, kuba abaqhubeki bathethe;Kuba beme ngxi, ababi saphendula.
17 Nam, ndiza kunikela eyam impendulo;Nam, ndiza kuluvakalisa ulwazi lwam;
18 Kuba ndizaliswe ngamazwi;Umoya undicinezele+ esiswini sam.
19 Khangela! Isisu sam sinjengewayini engenandawo yakuphuma;Njengeentsuba ezintsha sifuna ukugqabhuka.+
20 Mandithethe ukuze ndibe nokukhululeka.Ndiza kuyivula imilebe yam ukuze ndiphendule.+
21 Mandingakhethi buso bamntu;+Yaye umntu wasemhlabeni andisayi kumnika igama lesihlonipho;+
22 Kuba ngokuqinisekileyo andazi ukuba ndinokulinikela njani igama lesihlonipho;Ngokulula uMenzi wam+ uya kundithwala andisuse.
Yithumele
Yithumele
INGUQULELO YEHLABATHI ELITSHA YEZIBHALO EZINGCWELE
Yobhi 32
IsiXhosa
Funda IBhayibhile Kwi-intanethi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
INQAKU ELINGUMXHOLO | ITHINI IBHAYIBHILE NGOBOMI NOKUFA?
Umbuzo Obhida Abaninzi
ABANTU baneembono ezingafaniyo ngobomi nokufa. Abanye bathi emva kokufa, baza kuphila kwenye indawo okanye belolunye uhlobo. Bona abanye bathi baza kuphinda bazalwe baze baphile kobunye ubomi. Sekunjalo, abanye bathi xa usifa kuphelile ngawe.
Ngenxa yendawo okhulele kuyo okanye izithethe okhule phantsi kwazo, usenokuba uyiqonda ngenye indlela nawe le nto. Ekubeni ingafani indlela esiyiqonda ngayo into eyenzekayo xa umntu esifa, ngaba ukho umntu okanye indawo esinokuthembela kuyo ukuze sifumane iimpendulo ezichanileyo kulo mbuzo ubhida abaninzi?
Kangangeminyaka emininzi, iinkokeli zonqulo zifundise abantu ukuba umphefumlo awufi. Ngenxa yoko ezona nkonzo ziphambili, amaKristu, amaHindu, amaYuda, amaSilamsi nezinye iicawa zikholelwa ekubeni xa umntu esifa umphefumlo uyaphuma uze uphile kummandla womoya. Wona amaBhuda akholelwa ukuba njengoko umntu emane ezalwa ude afikelele kwimeko yolonwabo neyokukhululeka kuzo zonke iintlungu ebizwa ngokuba yiNirvana.
Ngenxa yezi mfundiso, abantu abaninzi ehlabathini lonke bakholelwa ekubeni xa besifa, baza kuphila kwenye indawo. Kwabaninzi, ukufa kubalulekile ukuze baphinde baphile, ibe kubo kubonakala kuyinjongo kaThixo. Ithini yona iBhayibhile ngale nto? Sicela ufunde inqaku elilandelayo. Unokothuswa yimpendulo oza kuyifumana.


text:
Ngaba ufuna ukwakha ubukho kwimicimbi yoluntu ngakumbi i-Twitter? Isiseko esomeleleyo ngokuqinisekileyo sithatha ixesha elininzi kunye nemigudu, kodwa i-Twitter iyindawo ekhethekileyo kwaye iyamangalisa ukwenza loo nto. Unokwenza uphawu lwakho okanye ukwandise inani leembono ngokufumana unxibelelwano oluninzi kunye nabalandeli kwi-Twitter. Kulo thunyelwe, u-Artem Abgarian, Semalt uMphathi oyiNtloko kuMpumelelo weMakhasimende, uya kukuxelela indlela yokuqalisa ngokuthengisa nge-Twitter.
Gcwalisa iProfayili yakho
Into yokuqala okufuneka uyenze izalise iprofayili yakho ye-Twitter. Makhe ndixelele apha ukuba le nyathelo lokuqala lokudala uphawu kunye nokwazisa ihlabathi malunga nekhompyutha yakho nakwi-social media presence. Njalo gcina ukhumbule ukuba i-Twitter ivumela abasebenzisi bayo ukuba bahlanganise iinkcukacha zabo, ngoko ke leli thuba legolide ukuba ungeze ikhonkco lakho lewebhu okanye izixhumanisi zenkqubo yokudibanisa kwiprofayili yakho ukuze abantu bakwazi ukukubona ngendlela engcono. Ngaphezu koko, kufuneka ungeze umfanekiso ojongene nobuchwepheshe kwiprofayili yakho ukuze abasebenzisi bakwazi ukufumana ingcamango yokuba ungubani.
Qhagamshelana nabantu kwiNiche yakho
Emva kokuba ugqibezele iprofayili yakho, isinyathelo esilandelayo kukuxhuma nabantu kwi-industry yakho okanye kwi-niche. Ukufumana ngubani ohambelana noshishino okanye intsimi yakho, kufuneka uhlole i-Twitter analytics kwaye uklikha iqhosha labalandeli ukuba ukhangele uluhlu lwabo bantu. Ngaphezulu, unokujonga abantu ngokukhawuleza kwiziphumo zophando ze-Twitter uze uhlole iingxelo zabo ngaphambi kokuba udibanise nabo..Indlela elula yokudibanisa nabachaphazeli kukumakisha kwii-tweets zakho phantse nsuku zonke. Kufuneka ucele imibuzo emininzi kwaye uzame okusemandleni akho ukutsala abantu abaninzi ukuba bafike phambili baphendule imibuzo yakho.
Qinisekisa amaxesha amahle kwiTweet
Ngokusekelwe kwintsimi kunye neendawo zabalandeli bakho, unokufumana ixesha elifanelekileyo leetweets. Zama ukusebenzisa izixhobo ezili-Twitter ukwenza ukuba kwenzeke. Ngokomzekelo, iTwittersphere sisixhobo esihle esithembisa ukukunika ulwazi oluyimfuneko xa abalandeli bakho bekhompyutheni kwaye yintoni ixesha elifanelekileyo leetweets.
Yabelana ngeNkcukacha ezixabisekileyo
I-Twitter isinika ezininzi iinketho kunye neengcamango zokwabelana ngomxholo. Unokuzuza kubo ukunyusa inani leembono. Kubaluleke kakhulu ukwabelana ngomxholo obalulekileyo kwaye uvumele abalandeli bakho ithuba lokufunda nokusabalalisa umxholo wakho. Xhumana nabo kanye ngosuku kwaye uphendule imibuzo yabo, ngokusekelwe kumxholo oye wabelana ngawo kwi-Twitter.
Nxaxheba kwiingxoxo ze-Twitter
Ingxoxo ye-Twitter inokukhetha ukuthetha nabanye kunye nokuhlela izinto zakho. Kufuneka uzuze kuyo kwaye wandise inani lakho labalandeli. TweetIi-intanethi yindlela ekhethekileyo yokuxoxa nge-Twitter ekunceda ukuba uthathe inxaxheba kwiingxoxo zentlalo yoluntu. Unako ukwandisa okanye unciphise uluhlu nje ukuthetha kunye nabalandeli bakho kwaye uzame ukwenza abalandeli bakho.
Ngezinto ezingentla ngentloko, unokufumana abalandeli abaninzi be-Twitter kwaye unokwandisa ulwazi lwenkcazo yakho ngokubanzi.


text:
Ithini IBhayibhile?
Ngaba lungaze lubekho uxolo emhlabeni?
Ubuya kuthini?
Ewe
Hayi
Mhlawumbi
Oko kuthethwa yiBhayibhile
Xa kulawula uYesu Kristu, kuya kubakho ‘ubuninzi boxolo ide ingabi sabakho inyanga’—okuthetha ukuba ngonaphakade.—INdumiso 72:7.
Enye into esiyifunda eBhayibhileni
Abantu abenza izinto ezimbi baza kususwa emhlabeni, baze abalungileyo bakwazi ukuzonwabisa “ngokugqibeleleyo ngobuninzi boxolo.”—INdumiso 37:10, 11.
UThixo uza kuziphelisa zithi tu iimfazwe.—INdumiso 46:8, 9.
Ngaba abantu bangakwazi ukuba noxolo lwengqondo ngoku?
Abanye abantu bathi . . .
Soze abantu babe noxolo lwengqondo kusekho izinto ezibuhlungu kangaka nokungabikho kobulungisa emhlabeni. Wena uthini?
Oko kuthethwa yiBhayibhile
Nangoku, abo basondela kuThixo banganalo “uxolo lukaThixo olungaphaya kokuqonda.”—Filipi 4:6, 7.
Enye into esinokuyifunda eBhayibhileni
UThixo uthembisa ukuba uza kuziphelisa zonke izinto ezimbi nokungabikho kobulungisa, ‘zonke izinto uza kuzenza ntsha.’—ISityhilelo 21:4, 5.
Singanalo uxolo lwengqondo ngokuhoya izinto ezakha ukholo lwethu.—Mateyu 5:3.


text:
ISIFUNDO 45
Ubukumkani Bahlulelene
Xa uSolomon wayenqula uYehova, kwakukho uxolo kwaSirayeli. Kodwa uSolomon watshata abafazi abaninzi ababehlala kwamanye amazwe, ibe aba bafazi babenqula izithixo. Kancinci kancinci uSolomon waya etshintsha, naye wanqula izithixo. UYehova wacaphuka. Wathi kuSolomon: ‘USirayeli uya kwahlulelana kabini. Izizwe ezininzi zikaSirayeli ndiya kuzinika abakhonzi bakho, ize intsapho yakho ilawule ezimbalwa.’
UYehova wayicacisa nangenye indlela le nto. Omnye wabakhonzi bakaSolomon, uYerobhoham, wadibana nomprofeti uAhiya endleleni. UAhiya wakrazula ingubo yakhe yangamalaphu ayi-12 waza wathi: ‘UYehova uya kubuhlutha ubukumkani bakwaSirayeli kwintsapho kaSolomon aze abohlule kabini. Thatha amalaphu ayi-10 kuba uya kulawula izizwe ezilishumi.’ UKumkani uSolomon wayiva le nto waza wafuna ukubulala uYerobhoham! UYerobhoham wabalekela eYiputa. Ekuhambeni kwexesha uSolomon wafa, waza unyana wakhe uRehobhoham waba ngukumkani. Ngoko uYerobhoham wabuyela kwaSirayeli.
Abantu abadala bakwaSirayeli bathi kuRehobhoham: ‘Ukuba ubaphatha kakuhle abantu, baya kunyaniseka kuwe.’ Kodwa iitshomi zikaRehobhoham ezincinane njengaye zathi: ‘Kufuneka ube ngqwabalala ebantwini! Basebenzise nzima!’ URehobhoham wathatha icebiso lezi tshomi zakhe. Wabakhohlakalela abantu, baza bamvukela. Benza uYerobhoham wangukumkani wezizwe ezilishumi, ezazisaziwa ngokuba bubukumkani bakwaSirayeli. Ezinye izizwe ezibini zona zazisaziwa ngokuba bubukumkani bakwaYuda, ibe zahlala zinyanisekile kuRehobhoham. Ngoku izizwe eziyi-12 zakwaSirayeli zazahlulelene.
UYerobhoham wayengafuni ukuba abantu baye kunqula eYerusalem, eyayiphantsi kobukumkani bukaRehobhoham. Uyazi kwakutheni? Wayesoyikela ukuba babenokumjikela baze baxhase uRehobhoham. Ngoko wenza amathole egolide amabini waza wathi ebantwini: ‘IYerusalem ikude kakhulu. Ninokunqulela nalapha.’ Abantu banqula amathole egolide baza baphinda bamlibala uYehova.
“Musani ukubotshwa edyokhweni kunye nabangakholwayo. Kuba bunabudlelane buni na ubulungisa nokuchas’ umthetho? . . . Okanye unakwahlulelana kuni na umntu okholwayo nongakholwayo?”—2 Korinte 6:14, 15


text:
YINTONI EFUNDISWA YIBHAYIBHILE?
IBhayibhile—Incwadi Evela KuThixo (Inxalenye 1)
Funda ngesizathu sokuba iBhayibhile ibe sisipho esikhethekileyo esivela kuThixo. Printa le PDF uze uphendule nemibuzo.
Okungakumbi
Qhubeka Umthanda UThixo (Inxalenye 1)
Unokukwazi njani ukuhlala ungumhlobo kaYehova? Esi sikhokelo sokufunda sinokukunceda uhlole iinkolelo zakho uze ukwazi ukuzicacisa kwabanye.
Ubhaptizo Nolwalamano Lwakho NoThixo (Inxalenye 3)
Yintoni elindelekileyo kumKristu ozahlulele kuThixo? Kutheni amaKristu amthanda ngokunyanisekileyo uThixo eqinisekile ukuba anokuphila ngemithetho yakhe?
Ubhaptizo Nolwalamano Lwakho NoThixo (Inxalenye 2)
Ngaphambi kokuba umKristu azinikele kuThixo zintoni ekufuneka azenze? Ukuzinikela komKristu kuThixo kwenza enze eziphi izigqibo emva kokuba ezinikele?
IZIXHOBO ZOKUFUNDA IBHAYIBHILE


text:
ISAHLUKO 47
Indlela Esinokubona Ngayo Ukuba IArmagedon Isondele
UYAWAZI umqondiso, akunjalo?— KwiSahluko 46 siye safunda ngomqondiso uThixo awawenzayo wokuba akasayi kuphinda atshabalalise ihlabathi ngomkhukula. Kwanabapostile bacela umqondiso wokubuya kukaYesu nowokusondela kwesiphelo sehlabathi, okanye inkqubo yezinto.—Mateyu 24:3.
Ekubeni uYesu wayengenakubonakala ezulwini, kwakufuneka umqondiso owawuza kubonwa ngabantu wokuba sele eqalile ukulawula. Ngoko uYesu wathetha ngezinto abafundi bakhe abafanele bazijonge apha emhlabeni. Ukwenzeka kwezi zinto kwakuya kuthetha ukuba sele ebuyile yaye sele eqalisile ukulawula ezulwini njengoKumkani.
Ukuze abonise abafundi bakhe ukubaluleka kokuhlala bephaphile, uYesu wathi kubo: “Phawulani umkhiwane nayo yonke eminye imithi: Xa niyibona imile amathupha, niyazi ukuba ngoku ihlobo likufuphi.” Uyakwazi ukubona xa kusondela ihlobo. Yaye unokubona xa iArmagedon isondele ngokujonga izinto ezenzekayo ezazichazwe nguYesu.—Luka 21:29, 30.
Kweli phepha nakwelilandelayo, siza kubona imifanekiso yezinto uYesu awathi zaziya kuba yinxalenye yomqondiso wokuba uBukumkani bukaThixo busondele. Xa zonke ezi zinto zisenzeka, uBukumkani bukaThixo obunoMlawuli onguKristu buya kutyumza bonke abanye oorhulumente, njengoko sele sifundile kwiSahluko 46.
Ngoko khawujongisise imifanekiso ekumaphepha amabini angaphambi kweli, yaye siza kukhe sithethe ngayo. KuMateyu 24:6-14 nakuLuka 21:9-11 unokufunda ngoko ukubonayo kule mifanekiso. Kwakhona, phawula amanani amancinane akumfanekiso ngamnye. Inani elikwafanayo lifumaneka ekuqaleni kwesiqendu esichaza umfanekiso. Ngoku makhe sibone enoba iinkalo ezininzi zomqondiso owanikelwa nguYesu ziyazaliseka kusini na namhlanje.
(1) UYesu wathi: “Niza kuva ngeemfazwe neengxelo zeemfazwe; . . . uhlanga luya kuvukelana nohlanga nobukumkani buvukelane nobukumkani.” Ngaba wakha waziva iingxelo ezingeemfazwe?— Imfazwe yehlabathi yokuqala yaliwa ukususela ngowe-1914 ukusa ngowe-1918, yaye kwabakho neMfazwe Yehlabathi II ukususela ngowe-1939 ukusa ngowe-1945. Azizange zibekho iimfazwe zehlabathi ngaphambili! Ngoku kukho iimfazwe ehlabathini lonke. Kuyabonakala ukuba mihla le xa sivula umabonwakude nonomathotholo okanye sifunda iphephandaba, eyona nto kuthethwa ngayo ziimfazwe.
(2) Kwakhona uYesu wathi: “Kuya kubakho ukunqongophala kokutya . . . kwiindawo ngeendawo.” Njengoko kusenokwenzeka ukuba uyazi, asingabo bonke abantu abanokutya okwaneleyo. Mihla le kufa amawakawaka abantu ngenxa yokungabi nakutya kwaneleyo.
(3) UYesu wongezelela ngelithi: ‘Kuya kubakho iindyikitya zokufa kwiindawo ngeendawo.’ Ngaba uyazi ukuba yintoni indyikitya yokufa?— Sisifo esibulala abantu abaninzi. Enye indyikitya yokufa enkulu ebizwa ngokuba nguMbathalala yabulala abantu abamalunga nezigidi ezingama-20 kwisithuba nje esingangonyaka. Kusenokwenzeka ukuba kweli xesha siphila kulo abantu abangakumbi kunoko baza kubulawa nguGawulayo. Yaye kukho umhlaza, isifo sentliziyo nezinye izifo ezibulala amawakawaka abantu minyaka le.
(4) UYesu wachaza enye inkalo yomqondiso, esithi: ‘Kuya kubakho iinyikima kwiindawo ngeendawo.’ Ngaba uyazi ukuba yintoni inyikima?— Inyikima yenza umhlaba ushukume. Kuye kudilike izindlu, yaye kudla ngokufa nabantu. Ukususela ngonyaka we-1914, kuye kwabakho iinyikima ezininzi minyaka le. Ngaba wakha weva kuthethwa ngeenyikima?—
(5) UYesu wathi enye inkalo yomqondiso yayiya kuba ‘kukwanda kobubi.’ Kungenxa yoko le nto kukho amasela nobundlobongela obuninzi kangaka. Abantu kuyo yonk’ indawo boyika ukuqhekezelwa amakhaya abo. Ulwaphulo-mthetho nobundlobongela obuninzi ehlabathini namhlanje abuzange bubekho nanini na ngaphambili.
(6) UYesu wachaza enye inkalo ebaluleke kakhulu yomqondiso wathi: “Ezi ndaba zilungileyo zobukumkani ziya kushunyayelwa kuwo wonke umhlaba omiweyo kube bubungqina kuzo zonke iintlanga; kwandule ke kufike ukuphela.” (Mateyu 24:14) Ukuba uyazikholelwa “ezi ndaba zilungileyo,” ufanele uthethe ngazo kwabanye. Ngaloo ndlela uya kuba nesabelo ekuzalisekiseni le nkalo yomqondiso.
Abanye abantu basenokuthi ezi zinto uYesu wathetha ngazo bezisoloko zisenzeka. Kodwa azizange khe zenzeke zonke ngaxeshanye kumazwe amaninzi kangaka ehlabathini. Ngoko ngaba uyakuqonda oko kuthethwa ngulo mqondiso?— Uthetha ukuba xa sibona zonke ezi zinto zisenzeka, sele kukufutshane ukuba eli hlabathi lingendawo lithatyathelw’ indawo lihlabathi elitsha likaThixo.
Xa uYesu wayechaza lo mqondiso, wathetha nangexesha elikhethekileyo lonyaka. Wathi: “Hlalani nithandazela ukuba intsabo yenu ingabi sebusika.” (Mateyu 24:20) Ucinga ukuba wayethetha ukuthini ngaloo mazwi?—
Kaloku, ukuba umntu ubaleka intlekele ebusika, xa imozulu imbi yaye iyingozi, yintoni enokwenzeka kuye?— Ukuba uyasinda, uya kusinda ebunzimeni. Ngaba bekungayi kuba buhlungu ukuba umntu abulawe sisaqhwithi sasebusika ngenxa nje yokuba ebezixakekise gqitha ngezinye izinto waza akahamba kuselithuba?—
Ngaba uyayibona ingongoma awayeyigxininisa uYesu xa wathi sifanele sisabe ngaphambi kokuba kufike ubusika?— Wayebonisa ukuba njengoko sisazi ukuba iArmagedon ikufuphi, asimele silibazise ekuboniseni ukuba siyamthanda uThixo ngokumkhonza. Ukuba siyalibazisa, sisenokushiywa lixesha. Ngoko siya kufana nabantu abatshatyalaliswa nguMkhukula, abathi bamva uNowa kodwa abangena emkhombeni.
Kwinqaku elilandelayo siza kuthetha ngendlela ekuza kuphilwa ngayo emva kwemfazwe enkulu yeArmagedon. Siza kufunda ngoko uThixo aza kusenzela kona sonke thina bamthandayo nabamkhonzayo ngoku.
Nazi ezinye izibhalo ezibonisa ukuba iArmagedon ikufuphi: Eyesi-2 kuTimoti 3:1-5 neyesi-2 kaPetros 3:3, 4.


text:
Chapter 1
1 Kwathi emva kokufa kukaSawule, uDavide ebuyile ekuwabulaleni ama-Amaleki, wahlala uDavide eTsikelage imihla emibini.
2 Kwathi ke ngomhla wesithathu, kwabonakala kuvela indoda emkhosini, kuSawule, zikrazukile iingubo zayo, inomhlaba entloko; kwathi ekuzeni kwayo kuDavide, yawa emhlabeni, yaqubuda.
3 Wathi uDavide kuyo, Uvela phi na? Yathi kuye, Ndisabe emkhosini wamaSirayeli.
4 Wathi uDavide kuyo, Kuthekeni na? Khawundixelele. Yathi, Hayi, babalekile abantu ekulweni; kananjalo kuwe into eninzi yabantu, yafa; kananjalo uSawule, noYonatan unyana wakhe, babulewe.
5 Wathi uDavide kwindodana ebimxelela, Wazi ngani na, ukuba uSawule ufile, noYonatan unyana wakhe?
6 Yathi indodana ebimxelela, Kuthe ukuthi gaxa kwam, ndafika ezintabeni zaseGilibhowa; nanku uSawule ayame ngentshuntshe yakhe; nabo abeenqwelo zokulwa nabamahashe bethene mbende naye.
7 Uthe akubheka, wandibona, wandibiza; ndathi, Sendikho.
8 Wathi kum, Ungubani na? Ndathi kuye, NdingumAmaleki.
9 Wathi kum, Khawume phezu kwam, undibulale, ngokuba ndiphelelwe; kuba andikafi kanye.
10 Ndema phezu kwakhe, ndambulala; ngokuba bendisazi ukuba akayi kuba saphila emva kokuwa kwakhe. Ndathabatha isithsaba esibe sisentlokweni yakhe, nesacholo esibe sisengalweni yakhe; ndizise zona apha kwinkosi yam.
11 Wazibamba uDavide iingubo zakhe, wazikrazula, kwanamadoda akhe onke abenawo;
12 bammbambazelela, balila, bakuzila ukudla kwada kwahlwa, ngenxa kaSawule, nangenxa kaYonatan unyana wakhe, nangenxa yabantu bakaYehova, nangenxa yendlu kaSirayeli; ngokuba bewile likrele.
13 Wathi uDavide kwindodana ebimxelela, Ungowaphi na? Yathi, Ndingunyana wendoda engumhambi, umAmaleki.
14 Wathi uDavide kuyo, Utheni ukuba ungoyiki ukusa isandla sakho, umbulale umthanjiswa kaYehova?
15 UDavide wabiza enye yakumadodana, wathi, Sondela, uyibulale. Yayixabela ke, yafa.
16 Wathi ke uDavide kuyo, Igazi lakho malibe sentlokweni yakho; ngokuba umlomo wakho ulingqina ngawe, usithi, Mna ndimbulele umthanjiswa kaYehova.
17 Ke kaloku uDavide wasenza esi simbonono ngoSawule nangoYonatan unyana wakhe,
18 wathi mabayifundiswe oonyana bakaYuda ingoma leyo yesaphetha; nantso ibhaliwe encwadini yOthe Tye.
19 Imbalarha, Sirayeli, ibulewe emimangweni yakho! Hayi, ukuwa kwamagorha! Musani ukuxela eGati;
20 Musani ukwenza zindaba ezitratweni zeAshkelon, Hleze zivuye iintombi zamaFilisti, Hleze zivuyelele iintombi zabangalukileyo.
21 Nina zintaba zaseGilibhowa, Makungaze kubekho mbethe, makungaze kubekho mvula kuni, namasimi emirhumo; Ngokuba khona kwangcola iingweletshetshe zamagorha, Ingweletshetshe kaSawule, wanga waye engathanjiswanga ngeoli.
22 Egazini labahlatyiweyo, emanqatheni amagorha, Isaphetha sikaYonatan besingabuyi umva, Ikrele likaSawule belingabuyi lilambatha.
23 USawule noYonatan babeziinzwana, bethandeka ekudleni kwabo ubomi, Nasekufeni kwabo abahlukananga. Babenamendu ngaphezu kwamaxhalanga, Babenamandla ngaphezu kweengonyama.
24 Zintombi zakwaSirayeli, mlileleni uSawule, Obenambesa iingubo ezibomvu, eniyolisa; Obeninxiba izihombo zegolide ezambathweni zenu.
25 Hayi, ukuwa kwamagorha phakathi kwemfazwe! UYonatan ubulawelwe emimangweni yakho
26 Ndibandezelekile ngenxa yakho, mzalwana wam Yonatan; Ubumnandi kakhulu kum; Kubalukekile ukundithanda kwakho Ngaphezu kokuthanda komntu oyinkazana.
27 Hayi, ukuwa kwamagorha! Adakile amadoda okulwa!


text:
Tarzan (Shanghai) Oomatshini Technology Co., Ltd ngumvelisi ezinkulu ishishini ziquka izixhobo R & amp; D, imveliso, atsho lokuthengisa izixhobo, imveliso izixhobo isanti eyomileyo kunye nokhuselo lokusingqongileyo izixhobo mveliso. efektri yethu ibekwe Fengxian District, Shanghai, China. Sinawo mvume kwelungelo zoshishino Rhweba ngaphakathi no Rhweba, kwaye sifumana izitifiketi ISO9001: 2000 kwaye ukufikelela ezifana AAA yophawu edumileyo, njl-mveliso wethu kuphela yabanini crushers eqhelekileyo kwemihlathi, crushers ifuthe, eshukuma screens, kodwa unako ukuvelisa izixhobo lokuqala-class ezifana euro-style crushers umhlathi / crushers impembelelo yeyuro-style / compound crushers cone / crushers cone yiHydraulic / umatshini inkqubo TVSI isanti zakutshanje njalo njalo.
Ngokuphathelele technology R & amp; D, inkampani yethu bebeye ngempumelelo inkqubo izixhobo ngamazwe kakhulu eziphambili njengoko inkqubo yokwenza isanti eyomileyo oludibeneyo, ukhuselo lokusingqongileyo kunye nenkqubo yokuzahlula isanti, leyo isonjululwe uthotho iingxaki kwimarike ngawo lo mzuzu ezifana imveliso ephantsi / utyalo-mali eliphezulu / machining isanti iinkcukacha akakwazi ayifani umgangatho wesizwe, etc. mveliso wethu, emva amasebe ezinxulumene Ukuyivavanya, iimveliso zethu asetyenziswe ngokupheleleyo C55 ngaphezu concrete standard yokwenza.Imbali mveliso yethu kwasuka kunyaka wama-2000, siye saqalisa ukusuka ufakelo nobamatye mveliso, ziqulunqwa OEM nobamatye mveliso kunye eyenziwe ngamatye mveliso, njl uphuhliso kwiminyaka engaphezu kwama-10, siye babakhe isixa esikhulu installers , abasebenzi zemveliso blasters abanamava, ngubani na ukuqinisekisa Tarzan yokubonelela abaxumi bethu kunye inkonzo phezulu. Tarzan uyakwazi ukunikeza Abasebenzi ezamahala zobugcisa kubathengi bethu ukusuka izixhobo ukufaka kwinkqubo yemveliso.


text:
Ngaba ungathanda ukufunda eli nqaku ngolu lwimi:
IBhayibhile Kwi-Intanethi | INGUQULELO YEHLABATHI ELITSHA YEZIBHALO EZINGCWELE
Ngaba ungathanda ukufunda eli nqaku ngolu lwimi:
5 UHiram+ ukumkani waseTire+ wathumela abakhonzi bakhe+ kuSolomon, kuba wayevile ukuba nguye ababemthambise njengokumkani esikhundleni sikayise; kuba uHiram wayemthanda uDavide.+
2 USolomon wathumela kuHiram, esithi:+
3 “Wena ngokwakho wazi kakuhle ukuba uDavide ubawo akazange akwazi ukulakhela indlu igama likaYehova uThixo wakhe ngenxa yemfazwe+ ababemngqonge ngayo, de uYehova wababeka phantsi kweentende zeenyawo zakhe.
4 Yaye ngoku uYehova uThixo wam undinike ukuphumla macala onke.+ Akukho mchasi, kwaye akukho nto imbi yenzekayo.+
5 Yaye yabona ndicinga ukwakhela igama likaYehova uThixo wam indlu,+ kanye njengoko uYehova wathembisa uDavide ubawo, esithi, ‘Unyana wakho endiya kumbeka etroneni yakho esikhundleni sakho, nguye oya kulakhela indlu igama lam.’+
6 Yaye ke bayalele ukuba bandicandele imisedare yaseLebhanon;+ yaye abakhonzi bam baya kuba nabakhonzi bakho, kwaye ndiya kukunika umvuzo wabakhonzi bakho ngokuvumelana noko uya kukutsho, kuba wena ngokwakho wazi kakuhle ukuba phakathi kwethu akukho namnye ukwaziyo ukucanda imithi njengamaSidon.”+
7 Kwathi kamsinya nje uHiram+ akuweva amazwi kaSolomon, waba nemihlali kakhulu, waza wahlabela mgama wathi: “Makabongwe+ uYehova namhlanje ngokuba enike uDavide unyana osisilumko+ wokuphatha esi sizwana sikhulu kangaka!”+
8 Ngako oko uHiram wathumela kuSolomon, esithi: “Ndikuvile ondithumelele kona. Mna ndiya kukwenza konke okuya kukuyolisa kumbandela wamaplanga omthi womsedare namaplanga omthi wejunipha.+
9 Abakhonzi bam baya kwehla nawo bevela eLebhanon+ bawase elwandle; kwaye mna ndiya kuwafaka kwizihlenga ahambe ngolwandle aye kufikelela kwindawo oya kundithumelela yona;+ yaye ngokuqinisekileyo aya kwahlukaniswa apho, ibe uya kuwathwala; yaye wena uya kundiyolisa ngokunika indlu yam ukutya.”+
10 Ngoko uHiram wanika uSolomon amaplanga omthi womsedare namaplanga omthi wejunipha kangangokuyoliswa kwakhe.
11 Yaye uSolomon wanika uHiram umlinganiselo weekore ezingamashumi amabini amawaka+ zengqolowa njengokutya kwendlu yakhe nomlinganiselo weekore ezingamashumi amabini zeoli engqushiweyo.+ USolomon waqhubeka emnika oko uHiram unyaka nonyaka.+
12 UYehova wanika uSolomon ubulumko, kanye njengoko wayemthembisile;+ yaye kwabakho uxolo phakathi kukaHiram noSolomon, baza benza umnqophiso bobabini.
13 UKumkani uSolomon waqhubeka evelisa abo babhaliselwe ukusebenza ngokuqhutywa ngebhaxa kuye wonke uSirayeli; yaye abo babhaliselwe ukusebenza ngokuqhutywa ngebhaxa+ baba ngamadoda angamashumi amathathu amawaka.
14 Kwaye wayebathumela eLebhanon ngamaqela eshumi lamawaka ngenyanga. Babeqhubeka beseLebhanon inyanga, iinyanga ezimbini babe sekhaya;+ yaye uAdoniram+ wayephethe abo babhaliselwe+ ukusebenza ngokuqhutywa ngebhaxa.+
15 USolomon waba+ nabathwali bemithwalo abangamashumi asixhenxe amawaka+ nabaqingqi abangamashumi asibhozo amawaka+ entabeni,+
16 ngaphandle kweenkosana zikaSolomon+ ezazingabaphathi emsebenzini, abaphathi babasebenzi abangamawaka amathathu anamakhulu amathathu+ ababephethe abantu ababekhuthele emsebenzini.
17 Ngako oko ukumkani wayalela ukuba bembe amatye amakhulu, amatye axabiso likhulu,+ ukuze babeke isiseko+ sendlu esinamatye aqingqiweyo.+
18 Ngoko abakhi bakaSolomon nabakhi bakaHiram namaGebhali+ bawasika, yaye baqhubeka belungisa amaplanga namatye okwakha indlu.
Yithumele
Yithumele
INGUQULELO YEHLABATHI ELITSHA YEZIBHALO EZINGCWELE
1 Kumkani 5
IsiXhosa
Funda IBhayibhile Kwi-intanethi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Ngaba UMtyholi Ukho Ngokwenene?
Impendulo yeBhayibhile
Ewe ukho. ‘Ungumlawuli wehlabathi,’ isidalwa esingabonakaliyo esenza izinto ezingathandwayo nguThixo. (Yohane 14:30; Efese 6:11, 12) Xa ithetha ngoMtyholi, iBhayibhile isebenzisa la magama:
USathana, othetha “uMchasi.”—Yobhi 1:6.
UMtyholi, othetha “uMhlebi.”—ISityhilelo 12:9.
Inyoka, eBhayibhileni ethetha “uMlukuhli.”—2 Korinte 11:3.
Umhendi.—Mateyu 4:3.
Ixoki.—Yohane 8:44.
USathana akayongcinga nje embi
Abanye bathi uSathana uMtyholi yingcinga nje embi engaphakathi emntwini. Noko ke, iBhayibhile ithetha ngencoko eyayiphakathi kukaThixo noSathana. UThixo ufezekile, ngoko ke wayengenakuthetha nengcinga embi engaphakathi kuye. (Duteronomi 32:4; Yobhi 2:1-6) Ngokufanayo uSathana wahenda uYesu ongenasono. (Mateyu 4:8-10; 1 Yohane 3:5) Ngoko, iBhayibhile ithi uMtyholi ukho ngokwenene, akabobubi nje.
Ngaba ifanele isimangalise into yokuba abantu abaninzi bengakholelwa ukuba uMtyholi ungumntu wokwenene? Nakanye, kuba iBhayibhile ithi uSathana uyalahlekisa ukuze afeze iinjongo zakhe. (2 Tesalonika 2:9, 10) Elinye lawona maqhinga akhe aphambili kukumfamekisa abantu abaninzi ukuze bangamqondi ukuba usisidalwa esikhoyo.—2 Korinte 4:4.
Ezinye izinto ezicingelwayo ngoMtyholi
Ubuxoki: Elinye igama lakaMtyholi nguLusifa.[3]
Inyani: Igama lesiHebhere eliguqulelwe ngokuthi “Lusifa,” kwezinye iiBhayibhile zesiXhosa lithi “wena ukhanyayo.” (Isaya 14:12) Umongo wale vesi ubonisa ukuba eli gama libhekisela kubukhosi baseBhabhiloni, uThixo awayeza kubuhlazisa ngenxa yekratshi. (Isaya 14:4, 13-20) Xa kwakusithiwa “wena ukhanyayo” kwakuhlekiswa ngobukhosi baseBhabhiloni obabubhukuqiwe.
Ubuxoki: USathana “ngumtshutshisi” osebenzela uThixo.
Inyani: UMtyholi lutshaba lukaThixo, akamsebenzeli. USathana uMtyholi uyabachasa aze abamangalele ngobuxoki abantu abakhonza uThixo.


text:
Georgia
UKUSASAZEKA kwesigidimi soBukumkani eGeorgia kuboniswa kakuhle ngumzekelo kaYesu wegwele elifihliweyo. (Mat. 13:33) Njengoko kwaba njalo kwigwele, ulwando lwalungabonakali ekuqaleni, kodwa kungekudala isigidimi soBukumkani sasasazeka ngokukhawuleza saza satshintsha ubomi babantu abaninzi.
Funda ngebali elikhuthazayo lothando, ukholo, ukungagungqi, ukuzimisela, nenkalipho eyaboniswa ngabantu bakaThixo eGeorgia “ngexesha elilungileyo nangexesha lenkathazo.”—2 Tim. 4:2.
KWELI CANDELO
Amagqabantshintshi ngeGeorgia
Nanga amabal’ engwe ngeli lizwe, abantu, inkcubeko, nolwimi lweli lizwe likuLwandle Olumnyama.
Abantu Bokuqala Ukufuna Inyaniso
Abantu abanoxabiso abafumana inyaniso kwenye indawo baya eGeorgia baza basasaza isigidimi seBhayibhile.
Iintlanganiso Zinceda Bonke Bakhule Elukholweni
Iintlanganiso zamaKristu neencwadi zolwimi lwesiGeorgia zisibeke njani isiseko sekamva?
Ndandifuna Ukutshintsha
Emva kokugqiba inkonzo yakhe yasemkhosini, uDavit Samkharadze wathandaza ecela uYehova amncede aphucule. Ngemini elandelayo, wadibana namaNgqina KaYehova.
Ukulindela Ulwalathiso LukaYehova
UTamazi Biblaia wafuna uncedo lukaYehova ngaphambi kokuba afudukele kwenye idolophu waza walufumana.
“KuThixo Zonke Izinto Zinako Ukwenzeka”
Xa wanceda elinye iNgqina ekuprinteni iincwadi zeBhayibhile ngesiGeorgia, uNatela wayejongene nemeko enzima.
IBhayibhile YesiGeorgia
Imibhalo-ngqangi yeBhayibhile yesiGeorgia Esidala yabakho kwaphakathi kwinkulungwane yesihlanu C.E okanye ngaphambi koko.
“UThixo Wakhulisa.”
—1 Kor. 3:6.
AmaNgqina anandipha ulwando emva kokuzimela kweGeorgia.
Abadala Baqeqesha Abanye
Emva kokuwa kolawulo lwamaKomanisi, amaNgqina alungiselela njani ukuba kubekho iintlanganiso, iindibano, nokuguqulelwa kweencwadi zeBhayibhile?
Umyeni Wam Wayengayibeki Phantsi!
UBadri Kopaliani wayenomdla wokufunda iBhayibhile yakhe entsha, wade wathatha iintsuku emsebenzini ukuze ayifunde yonke.
Beniphi Kude Kube Ngoku?
Kungaphelanga nonyaka, uArtur Gerekhelia wafudukela kwindawo eyayidinga abashumayeli bobuKumkani.
Ndandivakalelwa Kukuba Ndiphumelele
Waye lilungu eliphakamileyo leqela lamaKomanisi eGeorgia, uMadona Kankia wagqiba ekubeni atshintshe ubomi bakhe.
Uthando LwamaKristu Okwenene Aluze Lutshitshe
Ebudeni bemfazwe eAbkhazia, uIgor Ochigava noGizo Narmania banceda amanye amaNgqina ngokuwaxhasa ngokoqobo naselukholweni.
Ndazibonela Ngawam Amehlo Oko Kuthethwa YiBhayibhile!
Nangona wayengawathandi ncam amaNgqina KaYehova, uPepo wenza oko umama wakhe wamxelela kona: “Hamba uyokuzivela ngokwakho oko akufundisayo.”
Iintsikelelo “Ngexesha Elilungileyo Nangexesha Lenkathazo.”
—2 Tim. 4:2.
Kubekho ulwando kubavakalisi, kodwa kwavela intshutshiso kwindawo engaqhelekanga.
Abazange Boyike Ngokoyikiswa
Bathini abantu ngokutshutshiswa kwamaNgqina KaYehova eGeorgia?
“Lilo Elo Ilifa Labakhonzi BakaYehova.”
—Isa. 54:17.
UYehova uyabasikelela abavakalisi abenza unako nako wokwandisa ubulungiseleli babo.
Bamkhumbula UMdali Wabo Ozukileyo
Umvakalisi omnye kwabathathu eGeorgia uneminyaka eyi-25 okanye ngaphantsi.
AmaKurd Amkela Inyaniso
Abantu aboyika uThixo bavuyela ukuva inyaniso ngolwimi lwabo.
Uthando Lugqitha Ngaphaya Kwemida Yabantu
Oomakhulu ababini balubona uthando lwabazalwana.


text:
Iikhowudi ze-Malware okanye ezikhohlakeleyo zikho ukujikeleza iminyaka engaphezu kwe-40, kodwa ukusetyenziswa kwazo ukudala into ethile ihlelwe kweso saziso xa i-botnets yaziswa malunga neminyaka elishumi edlulileyo. Iibhenets zinoxanduva lweziganeko ezikhuselekileyo zezokhuseleko kwi-intanethi kwaye sele zikhusele inani elikhulu leekhomputha kunye nezixhobo zeselula. Njalo inyanga, iikhomputha ezininzi zinokusulelwa yi-botnets, ezithi zivale ezo zixhobo phantsi.
U-Artem Abgarian, oyingcali ekhokelayo ye-13 (Semalt , uchaza kwinqaku ukuba yintoni i-malnet ye-malware, ukuba isasazeka njani kwaye isebenza.
Igama elithi botnet linamagama amabini ahlukeneyo, umnatha, kunye ne-bot. I-botnet liqela leikhomputha ezithelelekileyo ezenza imisebenzi emininzi ngokwemiyalelo okanye iimfuno zabaxhasi be-botmasters. Ikhompyutha nganye yesibini iyakwazi ukuba yi-botnet yimiqathango ayithathiweyo, kwaye awufake ifayile ye-anti-malware. I-Botnets ngamaqela kunye neengqokelela ezinkulu zeenkqubo ezidibaniswa kunye kunye nenethiwekhi okanye inkqubo yokusebenza. Abantu abasebenzayo okanye abhale i-malware abakwazi ukungena kuwo onke amacebo, kodwa banokulawula ngokuqinisekileyo izenzo zabo.
Indlela yokufumana ukuba ikhomputer yakho inxalenye yebhokisi?
Kulula ukufumana ukuba ikhomputer yakho yinxalenye yebhokisi kwaye unokuvavanya igalelo layo ekusebenzeni kwesixhobo sakho. Xa iikhomputha ziba yingxenye yebhokisi, zisebenza ngokukhawuleza kwaye zingenzi ngokwemiyalelo yakho..Ngaphezu koko, iiwebhusayithi aziyikulayisha ngokufanelekileyo, kwaye iinkqubo zakho zokusebenza zilawulwa ngokugqithiswa ngemibuzo eninzi. Ukuziphatha okunjalo kubonakala kubasebenzisi ukuba bazisile ukuba iindawo ze-botnets zikhoyo. Bangakwazi okanye bangakuvumeli nto malunga nobukho babo kuba iibhota zivame ukusebenza ngokuthula.
njani i-botnets isebenza?
Njengoko sele sichazile, iibhenets ziyalelwe ukuba zenze imisebenzi ethile. Bakhulu becala ukutshintsha ulwazi lomntu siqu ezifana neenkcukacha zekhadi lesikweletu kwaye zingabonakali kubasebenzisi ngenxa yokuziphatha kwazo. Iibhentshi zisetyenziswa kakhulu ngabadlali abanobubi, ababizwa ngokuba yi-botmasters. Umyalelo kunye neeseva zokulawula zenzelwe ukuhlahla iibhotile.
Umngcipheko wabantu abashishini kunye nabasebenzisi basekhaya:
Ubungozi obunxulumene ne-botnets kuyafana neengozi zeenkqubo ezinobungozi kunye nemisebenzi enomdla kwi-intanethi. Ngokomzekelo, iibhenets zenzelwe ukweba ulwazi lwakho kunye nokufikelela kwiinkcukacha zekhadi lakho lekhredithi. Baphinde bafikelele kwiipropati zakho zengqondo, iimpawu kunye neephasiwedi kwaye ngamanye amaxesha kukunyanzela ukuba ucofe kwiikhonkco zabo kwiiwebhusayithi ezihambelanayo. Kufuneka uqonde ukuba xa ikhompyutha yakho isulelekile, ayiyi kuphinda isebenze njengeemfuno zakho kodwa iya kwenza imisebenzi eyabelwe yi-hacker.
Umgca phakathi kweekhompyutheni zenkampani kunye nezobuqu. Sonke sinokuba ngamaxhoba enkqubo ye-botnet malware, kwaye indlela yodwa yokubagxotha yona ifake iinkqubo zokulwa ne-malware. Ukuchonga nokumisa i-malnet ye-botnet yiyo yonke into oyifunayo ukuqinisekisa ukukhusela kwakho kwi-intanethi. Ukusuka kwimiba yezobuchwepheshe, iibhenets zinokumiswa kunye neenkqubo zokulwa ne-malware okanye i-antivirus. Sinokumisa izifo kwisitratti senethiwekhi kwaye sinokuzilahleka ngokukhawuleza.


text:
Chapter 4
1 Ke kaloku, wathi uYesu, ezele nguMoya oyiNgcwele, wabuya eYordan, wesiwa nguMoya entlango.
2 Wantsuku zimashumi mane ehendwa nguMtyholi. Akadla nto ngezo ntsuku; zakuphela ke, walamba.
3 Wathi uMtyholi kuye, Ukuba unguNyana kaThixo, yitsho kweli litye libe sisonka.
4 UYesu wamphendula esithi, Kubhaliwe kwathiwa, Akungasonka sodwa aya kuphila umntu; kungamazwi onke kaThixo.
5 UMtyholi, emnyuse entabeni ephakamileyo, wambonisa zonke izikumkani zelimiweyo, ngesiquphe sexesha.
6 Wathi ke uMtyholi kuye, Ndokunika bonke obu bukhosi bazo nozuko lwazo; ngokuba bunikelwe kum; nosukuba ndithanda ndiyamnika bona.
7 Ukuba ngoko uthe wena waqubuda phambi kwam, konke oko koba kokwakho.
8 UYesu wamphendula wathi, Suka umke, uye emva kwam, Sathana, ngokuba kubhaliwe kwathiwa, Uze uqubude eNkosini uThixo wakho, ukhonze yena yedwa.
9 Wamsa eYerusalem, wammisa eluchochoyini lwetempile, wathi kuye, Ukuba unguye uNyana kaThixo, ziphose ezantsi phaya.
10 Kuba kubhaliwe kwathiwa, Uya kuziwisela umthetho ngawe izithunywa zakhe, ukuba zikugcine;
11 kwathiwa, Ziya kukufukula ngezandla, Hleze ubetheke etyeni ngonyawo lwakho.
12 Waphendula uYesu wathi kuye, Kuthiwe, Uze ungayihendi iNkosi uThixo wakho.
13 Waza uMtyholi, ekugqibile konke ukuhenda, wesuka kuye umzuzu.
14 Wabuya uYesu enamandla oMoya, weza kwelaseGalili; kwaphuma udaba ngaye, lwaya kuloo mmandla wonke.
15 Wabe yena efundisa ezindlwini zabo zesikhungu, ezukiswa ngabo bonke.
16 Wafika eNazarete, apho waye ondlelwe khona, wangena ngokwesiko lakhe ngomhla wesabatha endlwini yesikhungu, wesuka wema ukuba alese.
17 Wanikelwa incwadi kaIsaya umprofeti, wathi, akuba eyitwabulule incwadi leyo, wafumana indawo le kubhalwe kuyo kwathiwa,
18 UMoya weNkosi uphezu kwam, Ethe ngenxa yoko yandithambisela ukushumayela iindaba ezilungileyo kumahlwempu. Indithume ukuba ndiphilise abantliziyo ityumkileyo, ndivakalise inkululeko kubathinjwa, Nokubuyiselwa kokubona kwabaziimfama, Ndindulule abaqobekileyo bekhululekile,
19 Ndivakalise umnyaka owamkelekileyo weNkosi.
20 Eyisongile ke incwadi, wayibuyisela kwisicaka, wahlala phantsi. Aye amehlo abo bonke abasendlwini yesikhungu enamathele kuye.
21 Waqala ke ukuthi kubo, Namhlanje esi sibhalo sizalisekile ezindlebeni zenu.
22 Baye bonke bemngqinela, bemangaliswa ngamazwi amnandi aphuma emlonyeni wakhe; babesithi, Lo asinguye na unyana kaYosefu?
23 Wathi kubo, Kakade niya kuwuthetha kum lo mzekeliso uthi, Gqirha, ziphilise; okungangoko sikuve kwenzeke eKapernahum, kwenze nakowenu apha.
24 Wathi ke, Inene, ndithi kuni, Akukho mprofeti wamkelekileyo kowabo.
25 Kodwa inene ndithi kuni, Babebaninzi abahlolokazi kwaSirayeli ngemihla kaEliya, oko lalivingcekile izulu iminyaka emithathu eneenyanga ezintandathu, xeshikweni kwakukho indlala enkulu kulo lonke ilizwe;
26 kanti uEliya akathunywanga nakumnye kubo; wathunywa eTsarfati yakwaTsidon kumhlolokazi, kwakuphela.
27 Kanjalo babebaninzi abaneqhenqa kwaSirayeli ngexesha likaElisha umprofeti; kanti ke akuhlanjululwanga namnye kubo, yaba nguNahaman umSiriya kwaba kuphela.
28 Bazala ngumsindo bonke ababesendlwini yesikhungu, bakuziva ezo zinto.
29 Besuka bamkhuphela ngaphandle komzi, bamrholela elungqamekweni lwentaba, owakhelwe kuyo umzi wabo, ukuze bamphose ezantsi eweni.
30 Usuke yena wacanda phakathi kwabo, wemka.
31 Wehla waya eKapernahum, umzi welaseGalili; wayebafundisa ngesabatha.
32 Baye ke bekhwankqiswa kukufundisa kwakhe; ngokuba ilizwi lakhe libe linegunya.
33 Kwaye kukho endlwini yesikhungu apho umntu onomoya wedemon engcolileyo;
34 wakhala ngezwi elikhulu, esithi, Yoo! yini na enathi nawe, Yesu waseNazarete? Uze kusitshabalalisa na? Ndiyakwazi wena, lowo unguye; ungoyiNgcwele kaThixo.
35 Wawukhalimela uYesu, esithi, Yithi tu, uphume kuye. Yasuka idemon yamjulela esazulwini, yaphuma kuye ingamenzakalisanga.
36 Besuka bathi qhiphu umbilini bonke, baye bethetha bodwa besithi, Lilizwi lini na eli, le nto abathethela ngegunya nangamandla oomoya abangcolileyo aba, baze baphume?
37 Lwaye luphuma udaba lwakhe, lusiya kuzo zonke iindawo zaloo mmandla.
38 Esukile endlwini yesikhungu, wangena endlwini kaSimon. Waye ke umkhwekazi kaSimon ebanjwe yicesina enkulu; bambika kuye.
39 Wema phezu kwakhe, wayikhalimela icesina, yamyeka; evukile ke kwangoko, wamana ebalungiselela.
40 Kuthe ke bakubon’ ukuba liyatshona ilanga, bonke abo babenabafayo zizifo ngezifo, babazisa kuye; wazibeka izandla phezu kwabo bonke ngabanye, wabaphilisa.
41 Zaye ke needemon ziphuma kwabaninzi, zikhala zisithi, Wena unguye uKristu, uNyana kaThixo. Uthe ezikhalimela, akazivumela ukuba zithethe; ngokuba bezimazi ukuba unguye uKristu.
42 Kwakusa, waphuma waya endaweni eyintlango; zaye izihlwele zimfuna, zada zaza kufika kuye; zazimbambezela ukuba angemki kuzo.
43 Uthe ke kuzo, Ndimelwe kukuba ndizishumayele iindaba ezilungileyo zobukumkani bukaThixo nakweminye imizi, ngokuba ndithunywe oko.
44 Waye ezivakalisa ke ezindlwini zesikhungu zelaseGalili.


text:
Chapter 1
1 Umbono kaIsaya unyana ka-Amotsi, awawubonayo ngokusingisele kuYuda neYerusalem, ngemihla yoUziya, noYotam, noAhazi, noHezekiya, ookumkani bakwaYuda.
2 Yivani, mazulu; bekani indlebe, hlabathi, ngokuba kuthetha uYehova. Uthi, Ndikhulise abantwana ndabondla, besuka bakreqa kum.
3 Inkomo iyamazi umniniyo, ne-esile liyawazi umkhombe wesitali senkosi yalo; ke yena uSirayeli akazi, abantu bam abaqiqi.
4 Hayi, luhlanga lonayo, bantu banobugwenxa, mbewu yabenza ububi, nyana bonakalisayo! Bamshiyile uYehova, bamgibile oyiNgcwele kaSirayeli, babuyela emva.
5 Yini na ukuba nimane ukubethwa, nimane ukukwandisa ukutyeka? Yonke intloko iyafa, yonke intliziyo inobulwelwe;
6 kuthabathele enkwalini yonyawo, kwesa entloko, akukho ndawo iphilileyo; ziinduma, nemivumbo, namanxeba amatsha: akacudiswanga, akabotshwanga, akathanjiswanga ngaoli.
7 Kusenkangala elizweni lenu, imizi yenu itshiswe ngomlilo, umhlaba wenu udliwa ngabasemzini phambi kwenu, uyinkangala njengokubhukuqwa kwabasemzini.
8 Isele ke intombi enguZiyon, njengexhobongo esidiliyeni, njengephempe entsimini yemixoxozi, njengomzi ongqingiweyo.
9 Koko uYehova wemikhosi wasisalisela intwana esindileyo, singe saba njengeSodom, singe safana neGomora.
10 Liveni ilizwi likaYehova, baphathi baseSodom; wubekeleni indlebe umyalelo kaThixo wethu, bantu baseGomora.
11 Yeyani na kum le mibingelelo yenu mininzi kangaka? utsho uYehova. Ndidikiwe ngamadini anyukayo eenkunzi zeegusha, namanqatha amathole atyetyisiweyo; negazi leenkunzi ezintsha, neleemvana, neleebhokhwe, andilinanzile.
12 Xa niza kubonakala ebusweni bam, ngubani na okufunileyo oko esandleni senu, ukugqusha iintendelezo zam?
13 Nize ningaphindi nizise mnikelo wakudla ukhohlakeleyo; isiqhumiso silisikizi kum; ukuthwasa kwenyanga, nesabatha, nokumema intlanganiso, ubutshinga kunye nengqungquthela, andinakubuthwala.
14 Ukuthwasa kweenyanga zenu, namaxesha enu amisiweyo, umphefumlo wam uwathiyile; asuka aba bubunzima kum; ndidiniwe kukuwathwala.
15 Ekoluleni kwenu izandla zenu, ndiya kuwafihla amehlo am kuni; nokuba nandise ukuthandaza, andiyi kuva; izandla zenu zizele ngamagazi.
16 Zihlambeni, ziqaqambiseni; susani ububi beentlondi zenu phambi kwamehlo am;
17 yekani ukwenza ububi; fundani ukwenza okulungileyo; khathalelani ukugweba; lulekani isibhovubhovu; gwebani ityala lenkedama; lithetheni ityala lomhlolokazi.
18 Khanize sibonisane, utsho uYehova; nokuba izono zenu zide zavela zanjengengubo ebomvu, zoba mhlophe njengekhephu; nokuba zide zayingqombela njengebala elibomvu, zovela zinjengoboya begusha.
19 Ukuba nithe navuma naphulaphula, nodla izinto ezilungileyo zelizwe;
20 ukuba nithe anavuma, naba neenkani, nodliwa likrele; kuba umlomo kaYehova uthethile.
21 Yoo! Utheni na ukuba lihenyukazi umzi lo, ubunyanisile; ubuzele kokusesikweni; ubulungisa bebulala kuwo; ke ngoku ngabancinithi!
22 Isilivere yakho isuke yaba ligwebu; iwayini yakho entle ingxengelelwe ngamanzi.
23 Abathetheli bakho baziinjubaqa, ngamadlelana namasela; bathanda izicengo bonke bephela, basukela imivuzo; ityala lenkedama abaligwebi, netyala lomhlolokazi alinakufika kubo.
24 Ngako oko itsho iNkosi, uYehova wemikhosi, imbalasane yakwaSirayeli, ukuthi, Yeha! Ndiya kuzithuthuzela kubabandezeli bam, ndiziphindezelele ezintshabeni zam.
25 Ndosibuyisela phezu kwakho isandla sam, ndikunyibilikise ngokufezekileyo njengegolide, likhutshwe igwebu lakho, ndisuse yonke intsila yakho.
26 Ndobabuyisa abagwebi bakho njengokwasekuqaleni, namaphakathi akho njengokwamatanci. Emveni koko kuya kuthiwa, Wena ungumzi wobulungisa, uyinqaba enyanisileyo.
27 IZiyon iya kukhululwa ngokusesikweni, nabaguquki bayo ngobulungisa;
28 ukwaphulwa kwabakreqi naboni kube kunye, bapheliswe abamshiyayo uYehova.
29 Ngokuba baya kudana yimiterebhinti ebeniyinqwenela, nibe neentloni yimiyezo ebeniyinyula;
30 kuba niya kuba njengomterebhinti omagqabi omayo, nanjengomyezo ongenamanzi;
31 nenjengele ibe yingxubuwa, nomsebenzi wayo ube yintlantsi, kutshe kuphele kokubini kunye, kungabikho ucimayo.


text:
Recent Questions
Categories
I-Semalt Expert icacisa i-A1 yeWebhusayithi yeWorld Scraper
I-website ye-Scraping ibandakanya ukuqokelela okanye ukuvuna ulwazi lwewebhusayithi kwindawo yokugcina indawo. Kuyakwazi ukukrazula idatha kwiziko kwaye ulondoloze kwindawo yendawo usebenzisa i-A1 website ye-URL. Unokudibanisa kwaye udibanise izinto ezahlukeneyo zewebhusayithi yolwazi ukwenza i-output data storage output. Ukongeza, unokwazi ukucoca ii-URL ukutshiza idatha kunye nokwenza i-CSV kunye neefayile ze-SQL. Ungayithumela le ngcaciso kwi-drive yendawo okanye uyigcine kwisiseko sedatha njengeSQL yolwazi.
Esi sikhokhelo se-SEO sineengcebiso ezibalulekileyo ekusebenziseni i-URL yewebhusayithi ikhupha ngempumelelo.
Ukuze uqalise, kufuneka ulande kwaye ufake ifayile ye-A1 yewebhusayithi ye-scraper. Le software isebenza kwiWindows OS njenge-Windows 10/8/7 / Vista / XP / 2008/2003 kunye neenkqubo ze-Mac OS njenge-macOS / OS X-Yosemite okanye entsha. Esi sixhobo:
- Unokulinganisa ubukhulu befayile ye-6.09MB kuphela.
- Inguqu 8.x ayifuni nayiphi na indleko yokubhaliselwa.
- Kukho ixesha lokuvavanya ngokupheleleyo leentsuku ezingama-30 ukuvavanya ukusebenza kwalo.
- Intengo: $ 0 yencwadana yamahhala kunye ne-$ 49 kwenguqu yobugcisa.
- Kukho inkxaso yemveliso yamahhala ngaphambi nangemva kokuthenga..
Enye into epholileyo kunye newebhusayithi ye-A1 ye-URL yecraper yile nto yokuthenga ihlanganisa zonke iinguqulo ze-8.x phambili. Ukongezelela, abantu banakho ukuphucula kwi-9.x version nanini xa ikhutshwa ngaphambi kokuba i-1yr iphelile.
Ukukhipha idatha yewebhusayithi kunye ne-URL yewebhu (scraper)
I-scraper inokukwazi ukwenza imisebenzi eninzi inzuzo kwi-intanethi. Le mi sebenzi ifaka ukukranywa nokuqulunqa idatha kwiimithombo ezifana nezingosi zokuhamba, amahotele, amasheya kunye neempendulo zemozulu. Abantu banokukwazi ukudibanisa idatha yefayili echanekileyo yokuhlaziywa kwedatha yee-algorithms kunye nezixhobo. Abantu banakho ukuthabatha izinto ezivela kwenye iwebhusayithi kwaye bazigcine kwifom ehambelana nolwazi lwakho lwendalo.
I-web crawlers
I-URL yewebhusayithi i-scraper yi-spider web standard. Xa ukhawulela, unokukwazi ukwenza imisebenzi emininzi efana nokuhlunga ii-URL. Uyakwazi ukulawula isantya sokukhahlela ukuze ukwazi ukumbamba zonke iimfuno zakho ezibalulekileyo kubandakanya umthwalo webhusayithi.
Ukukhupha idatha
I-A1 scraper ifaka iimpawu ezininzi eziqhelekileyo ezinokufanisa uhlobo lwedatha oyifunayo. Kukho izixhobo ezinomsebenzisi ezinokunceda ekuqinisekiseni indlela ilawulwa ngayo idatha. Unako ukukwazi ukudala impawu eziqhelekileyo ezifunekayo ngolwazi olufunayo.
Ekugqibeleni, i-website ye-A1 ye-URL ye-scraper inokwazi ukukhuphela ulwazi lwewebhu kwifom efunwayo. Kukho iifom ezininzi apho unokukwazi ukuthumela idatha ukusuka kwi-URL ecwecwe. Eyona nto, ungayifumana idatha kwifomu efana ne-CSV okanye iifayile ze-SQL. Ukuqwalasela ngokuzenzekelayo kunokwenzeka. Uyakwazi ukuseta ishedyuli yokuqhawulwa kwedatha yakho yokuqokelela. Ngesilingo samahhala seentsuku ezingama-30, unako ukulungelelanisa ukuchithwa kwedatha kumawebhusayithi afana neewebhusayithi zeendaba.


text:
Abadala—‘Abasebenzi Abangamadlelane Ukuze Sibe Novuyo’
“Singabasebenzi abangamadlelane ukuze nibe novuyo.”—2 KOR. 1:24.
1. Yintoni eyenza uPawulos wanemihlali ngamaKristu aseKorinte?
KWAKUNGOWAMA-55 C.E., umpostile uPawulos ekwisixeko esikwizibuko iTrowa, kodwa esacinga ngeKorinte. Ekuqaleni kwaloo nyaka, wayekhathazwe kukuva ukuba abazalwana balapho babexambulisana. Ngoko ke, njengobawo oxhalabileyo, wayebathumelele ileta ebalungisa. (1 Kor. 1:11; 4:15) Wathumela umsebenzi olidlelane lakhe uTito waza wacela ukuba abuyele kuye eTrowa nengxelo. UPawulos wayelindele ukufika kukaTito apho eTrowa, elangazelela ukuva okwenzeka eKorinte. Kodwa uPawulos wadana, kuba uTito akazange afike. Wayeza kuthini uPawulos? Wanduluka ngesikhephe esiya eMakedoni, ibe wavuya gqitha bakudibana apho. UTito wamxelela ukuba abazalwana baseKorinte babesamkele kakuhle isiluleko sakhe yaye babelangazelela ukumbona. Wathi akuva ezo ndaba zimnandi uPawulos, waba “nemihlali ngakumbi.”—2 Kor. 2:12, 13; 7:5-9.
2. (a) Yintoni eyabhalelwa abaseKorinte nguPawulos ngokholo novuyo? (b) Yiyiphi imibuzo esiza kuxubusha ngayo?
2 Ngokukhawuleza emva koko, uPawulos wabhalela abaseKorinte ileta yesibini. Wathi kubo: “Asikuko ukuba siziinkosi phezu kokholo lwenu, kodwa singabasebenzi abangamadlelane ukuze nibe novuyo, kuba nimi ngokholo lwenu.” (2 Kor. 1:24) Wayethetha ukuthini xa esitsho? Yintoni enokufundwa ngabadala bebandla kula mazwi?
UKHOLO NOVUYO LWETHU
3. (a) Wayetheth’ ukuthini uPawulos xa esithi: “Nimi ngokholo lwenu”? (b) Namhlanje abadala bamxelisa njani uPawulos?
3 UPawulos wakhankanya iimpawu ezimbini ezibalulekileyo amele abe nazo amaKristu—ukholo novuyo. Ethetha ngokholo, wathi: “Asikuko ukuba siziinkosi phezu kokholo lwenu, . . . kuba nimi ngokholo lwenu.” Ngala mazwi, uPawulos wayevuma ukuba abazalwana baseKorinte bamkhonza ngokunyaniseka uThixo ngenxa yokholo abanalo, kungekhona olwakhe okanye lwabanye abantu. Ngoko, uPawulos akazange ayibone imfuneko yokulawula ukholo lwabazalwana bakhe yaye engakunqweneli nokwenjenjalo. Wayeqinisekile ukuba bathembekile yaye bafuna ukwenza okulungileyo. (2 Kor. 2:3) Nanamhlanje, abadala baxelisa uPawulos ngokubathemba abazalwana ukuba banokholo neenjongo ezintle zokukhonza uThixo. (2 Tes. 3:4) Kunokumisela ibandla imithetho engqongqo, abadala bathembela kwimigaqo yeZibhalo nakulwalathiso oluvela kwintlangano kaYehova. Kakade ke, abadala abazizo iinkosi phezu kokholo lwabazalwana babo.—1 Pet. 5:2, 3.
4. (a) Wayetheth’ ukuthini uPawulos xa esithi: “Singabasebenzi abangamadlelane ukuze nibe novuyo”? (b) Abadala namhlanje bamxelisa njani uPawulos?
4 UPawulos waphinda wathi: “Singabasebenzi abangamadlelane ukuze nibe novuyo.” Ngaloo mazwi, wayethetha ngaye nabazalwana ababezibhokoxa ekuncedeni abaseKorinte. Kutheni sisitsho? Kwakule leta, uPawulos wakhumbuza abaseKorinte ngabazalwana ababini kwaba esithi: “UYesu, esashumayela ngaye phakathi kwenu, oko kukuthi, mna noSilvano noTimoti.” (2 Kor. 1:19) Ngapha koko, nanini na uPawulos esithi “abasebenzi abangamadlelane” kwiileta zakhe, wayethetha abo asebenza nabo nzima kumsebenzi wokushumayela, uApolo,uAkwila, uPriska, uTimoti, uTito, nabanye. (Roma 16:3, 21; 1 Kor. 3:6-9; 2 Kor. 8:23) Ngoko xa esithi: “Singabasebenzi abangamadlelane ukuze nibe novuyo,” wayeqinisekisa abaseKorinte ukuba yena naloo madlelane babesenza konke okusemandleni ukuze bancede onke amalungu ebandla akhonze uThixo ngovuyo. Nanamhlanje, lowo isengumnqweno wabadala. Bazimisele ukwenza okusemandleni ukunceda abazalwana babo ‘bakhonze uYehova benemihlali.’—INdu. 100:2; Fil. 1:25.
5. Nguwuphi umbuzo esiza kuwuxubusha, ibe yintoni esimele sicinge ngayo?
5 Kutshanje, iqela labazalwana noodade abanenzondelelo abahlala kumazwe ahlukahlukeneyo babuzwa lo mbuzo, “Ngawaphi amazwi nezenzo zomdala eziye zakwenza wavuya?” Njengoko sixubusha ngeempendulo zabo, cinga ngamazwi abadala okanye izinto abaye bazenza eziye zabangela ukuba uvuye. Ngapha koko, sonke simele sicinge ngendlela esinokufak’ isandla ngayo ukuze kubekho uvuyo kwibandla esikulo. *
“BULISANI KUPERSI OYINTANDA YETHU”
6, 7. (a) Yiyiphi enye indlela abadala abanokumxelisa ngayo uYesu, uPawulos nabanye abakhonzi kaThixo? (b) Kutheni abazalwana bevuya nje xa bebizwa ngamagama abo?
6 Abazalwana noodadewethu abaninzi bathi bavuya ngakumbi xa bekhathalelwe ngabadala. Enye indlela abakwenza ngayo oku abadala kukuxelisa umzekelo kaDavide, kaElihu, nokaYesu ngenkqu. (Funda eyesi-2 kaSamuweli 9:6; uYobhi 33:1; uLuka 19:5.) Ngamnye kwaba bakhonzi bakaYehova wabonisa inkathalo kwabanye ngokubabiza ngamagama abo. Naye uPawulos wayekuqonda ukubaluleka kokukhumbula nokubabiza ngamagama abazalwana bakhe. Waqukumbela enye yeeleta zakhe, ngokubulisa abazalwana noodade abangaphezu kwama-25 ngamagama abo, kuquka udade onguPersi awathi ngaye: “Bulisani kuPersi oyintanda yethu.”—Roma 16:3-15.
7 Kwabanye abadala iba ngumnqantsa ukukhumbula amagama abantu. Kodwa xa besenza umgudu, iba ngathi bathi kubazalwana babo, ‘Ndimele ndikwazi kuba ubalulekile kum.’ (Eks. 33:17) Abazalwana bayavuya xa abadala bewazi amagama abo yaye bebabiza ngawo xa begqabaza kwiSifundo seMboniselo okanye kwezinye iintlanganiso.—Thelekisa uYohane 10:3.
“WASEBENZA KAKHULU ENKOSINI”
8. Yiyiphi enye indlela uPawulos awawuxelisa ngayo umzekelo kaYehova noYesu?
8 UPawulos waphinda wabonisa inkathalo kwabanye ngokubancoma ngokunyanisekileyo, nto leyo ebenza bakhonze uThixo bevuya. Ngenxa yoko, kwakuloo leta, uPawulos wabachazela ukuba wayezidla ngabo, wathi: “Ndiqhayisa kakhulu ngani.” (2 Kor. 7:4) La mazwi, amele ukuba abenza baziva bethandwa abazalwana baseKorinte. UPawulos wawancoma ngolo hlobo namanye amabandla. (Roma 1:8; Fil. 1:3-5; 1 Tes. 1:8) Enyanisweni, emva kokukhankanya uPersi kwileta eya kwibandla laseRoma, uPawulos wathi: “Wasebenza kakhulu eNkosini.” (Roma 16:12) Amele ukuba amkhuthaza gqitha uPersi loo mazwi! Ngokubancoma abanye uPawulos wayexelisa uYehova noYesu.—Funda uMarko 1:9-11; uYohane 1:47; ISityhi. 2:2, 13, 19.
9. Kutheni bonke ebandleni bevuya xa benconywa?
9 Nanamhlanje abadala bayakuqonda ukubaluleka kokubaxelela indlela abaxabiseke ngayo abazalwana babo. (IMize. 3:27; 15:23) Enyanisweni, eyona nto ayitshoyo umdala xa encoma umzalwana wakhe yile: ‘Ndiyayibona imigudu yakho, kuba ndikukhathalele.’ Abazalwana noodade bayakuthanda ukuva amazwi okhuthazo abadala. Njengabanye abaninzi, omnye udade oneminyaka engaphezu kwama-50 wathi: “Emsebenzini akukho mntu undincomayo. Akukho mntu unexesha lomnye ngaphandle kokukhuphisana. Ngoko xa umdala endincoma ngento endiye ndayenza ebandleni, ndiye ndivuye gqitha, ndizive ndinamandla. Ndiye ndizive ndithandwa nguBawo wam wasezulwini.” Nomnye umzalwana ongenaqabane okhulisa abantwana ababini yedwa uvakalelwa ngolo hlobo. Kutshanje ukhe wanconywa ngomnye umdala. Waziva njani? Uthi: “Ngekhe ayiqonde indlela andikhuthaze ngayo!” Enyanisweni, xa umdala encoma abanye ngokunyaniseka uyabomeleza batsho bavuye ngakumbi. Kucacile ukuba xa abadala bencoma abanye ngokunyaniseka, babanceda baqhubeke bekhonza uThixo ngovuyo baze “bangadinwa.”—Isa. 40:31.
‘LALUSENI IBANDLA LIKATHIXO’
10, 11. (a) Abadala banokumxelisa njani uNehemiya? (b) Umdala unokulomeleza njani ukholo lwabazalwana xa ebatyelele?
10 Yiyiphi enye indlela ebalulekileyo abadala ababonisa ngayo ukuba bayabathanda abazalwana yaye bafuna ukubanceda bakhonze uThixo ngovuyo? Bakhawuleza babancede bonke abafuna ukhuthazo. (Funda iZenzo 20:28.) Xa besenjenjalo, baxelisa abelusi bamandulo bezimvu zikaThixo. Ngokomzekelo, iBhayibhile ithi xa uNehemiya wabona ukuba amanye amaYuda adimazekile, wenza okuthile ukuze awakhuthaze. (Neh. 4:14) Nanamhlanje abadala benza okufanayo. Xa bebona abazalwana bedimazekile, benza unako-nako ukuze babomeleze. Oko bakwenza ngokutyelela abazalwana noodade wabo emakhayeni abo xa iimeko zivuma. Kolo tyelelo lokwalusa, bafuna ukubanika “isiphiwo esithile sokomoya.” (Roma 1:11) Yintoni eya kunceda abadala benjenjalo?
11 Ngaphambi kokuya kutyelela, kufuneka umdala acingisise ngaloo mntu aya kuye. Ziziphi iingxaki ajamelene nazo? Ngawaphi amazwi anokumkhuthaza? Sisiphi isibhalo okanye ibali lomntu oseBhayibhileni eliza kumkhuthaza? Ukucinga kusengaphambili kuya kunceda umdala athethe into evakalayo neyakhayo. Xa efikile, umdala umele abaphulaphule ngenyameko abazalwana xa bethetha. (Yak. 1:19) Omnye udade wathi: “Kuyathuthuzela ukubona umdala ephulaphule ngenyameko.”—Luka 8:18.
12. Ngoobani ebandleni abafuna ukhuthazo, yaye ngoba?
12 Ngoobani abanokutyelelwa ngabadala? UPawulos wabongoza abadala ukuba ‘banikele ingqalelo kuwo wonke umhlambi.’ Enyanisweni, onke amalungu ebandla ayalufuna ukhuthazo, kuquka abavakalisi noovulindlela abaye bakhonza ngokuthembeka kangangeminyaka. Kutheni befuna ukukhuthazwa ngabadala? Nakuba benokholo olomeleleyo, maxa wambi kuba nzima ukunyamezela iingxaki zeli hlabathi lingendawo. Nabakhonzi bakaThixo abomeleleyo bakhe balufune ukhuthazo njengokuba kwakunjalo kuKumkani uDavide.
‘WANCEDWA NGUABHISHAYI’
13. (a) Liliphi ithuba elasetyenziswa nguIshbhi-bhenobhi ukuze ahlasele uDavide? (b) Yintoni eyanceda uAbhishayi wakwazi ukuhlangula uDavide ngexesha elifanelekileyo?
13 Emva nje kokuthanjiselwa ukuba ngukumkani, ityendyana uDavide lalwa noGoliyati, inzalelwane yeengxilimbela zamaRefa. Igorha uDavide wayibulala loo ngxilimbela. (1 Sam. 17:4, 48-51; 1 Kron. 20:5, 8) Kwiminyaka kamva, xa uSirayeli wayesilwa namaFilisti, uDavide waphinda wagagana nenye ingxilimbela. Le yayinguIshbhi-bhenobhi, nayo izalwa ngamaRefa. (2 Sam. 21:16.) Noko ke, kwesi isihlandlo yaphantse yambulala uDavide. Ngoba? Nakuba uDavide wayeselilo igorha, kodwa ngoku wayetyhafile. IBhayibhile isixelela ukuba wayediniwe. Wathi uIshbhi-bhenobhi akubona ukuba uDadive udiniwe, ‘wacinga ngokumxabela.’ Kodwa wathi xa eza kumxabela, “kwaoko, uAbhishayi unyana kaTseruya weza kumnceda [uDavide] wamxabela umFilisti waza wambulala.” (2 Sam. 21:15-17) Wasinda ngaloo ndlela ekufeni! Umele ukuba uDavide wambulela gqitha uAbhishayi ngokubeka iliso lakhe kuye aze enze amatshe ukumhlangula ekufeni! Sifunda ntoni kule ngxelo?
14. (a) Yintoni esincedayo soyise iingxaki ezingathi ngooGoliyati? (b) Abadala banokubanceda njani abanye bahlale bethembekile baphinde bavuye? Yenza umzekelo.
14 Ehlabathini lonke, thina maNgqina kaYehova siqhubeka sikhonza uThixo nangona uSathana namahlakani akhe besitsalisa nzima. Abanye kuthi baye baqubisana neengxaki ezifana neengxilimbela, kodwa ngokuthembela kuYehova, baboyisa abo ‘Goliyati.’ Kodwa, maxa wambi ukusoloko sisilwa nengcinezelo yeli hlabathi kusishiya sidiniwe yaye sidimazekile. Xa sikuloo meko, siba sesichengeni nakwingozi ‘yokuxatyelwa’ yingcinezelo ebesinokuyoyisa kwiimeko eziqhelekileyo. Kulapho kwezo zihlandlo, apho ukhuthazo lomdala olufika ngexesha elifanelekileyo luye lusincede sibe namandla size sivuye. Udade onguvulindlela oneminyaka engaphezu kwama-60 uthi: “Ngenye imini, ndandingaziva mnandi, amandla ephele tu yinkonzo yasentsimini. Omnye umdala wabona ukuba nditsala nzima waza wasondela. Sancokola ngombandela okhuthazayo oseBhayibhileni. Ndalisebenzisa icebiso lakhe ibe landinceda.” Wongeza athi: “Luthando analo olwabangela ukuba lo mdala ayibone imeko endikuyo aze andincede!” Kuvuyisa gqitha ukwazi ukuba sinabadala abasibek’ esweni, nabasikhathalelayo abahlala bekulungele ‘ukuza kusinceda,’ kanye njengoAbhishayi owanceda uDavide.
BABESAZI UKUBA UPAWULOS UYABATHANDA
15, 16. (a) Yintoni eyayisenza uPawulos athandwe gqitha ngabazalwana bakhe? (b) Kutheni sibathanda kangaka nje abadala bethu abanenyameko?
15 Umsebenzi wabadala awuyonto nje incinane. Maxa wambi, bancama ubuthongo bethandazela umhlambi kaThixo okanye benceda abazalwana babo. (2 Kor. 11:27, 28) Sekunjalo, baphumeza imbopheleleko yabo bevuya, kanye njengoPawulos. Wathi kwabaseKorinte: “Ndiya kuchulumanca kakhulu ukuba ndinokudleka ndize ndisetyenziswe ngokupheleleyo ngenxa yemiphefumlo yenu.” (2 Kor. 12:15) Ngenxa yokubathanda kwakhe, uPawulos wadleka ngokupheleleyo ukuze abomeleze. (Funda eyesi-2 kwabaseKorinte 2:4; Fil. 2:17; 1 Tes. 2:8) Yiloo nto uPawulos wayethandwa kangaka nje ngabazalwana bakhe!—IZe. 20:31-38.
16 Nathi siyabathanda abadala bethu yaye xa sithandaza siyambulela uYehova ngokusilungiselela bona. Basenza sivuye ngakumbi ngokusikhathalela kwabo. Siyahlaziyeka xa beze kusityelela. Sinombulelo ngenxa yokuba behlala bekulungele ukuza kusinceda xa kanye siphele tu, kucaca ukuba ingcinezelo yeli hlabathi iyasongamela. Ngokwenene, abadala abangamaKristu abaneliso ngolo hlobo ‘bangabasebenzi abangamadlelane ukuze sibe novuyo.’
^ isiqe. 5 Aba bazalwana noodade babuzwa nalo mbuzo uthi, “Luluphi uphawu oluxabisa gqitha kubadala?” Abaninzi bathi bathanda abadala abanobubele nekulula ukuthetha nabo. Ukubaluleka kolu phawu siza kuxubusha ngako kwinkupho ezayo yeli phephancwadi.